Y Selar - Mawrth 2021 by Y Selar - Issuu\nRhif 60 // MAWRTH // 2021\nEÄDYTH Seren 2020\nYn falch o noddi Gwobrau’r Selar\n“Does dim dewis, dwi’n byw yn y normal newydd” chwedl Mr Phormula ac mae yna ryw deimlad felly i bethau erbyn hyn. Hynny yw, rhyw deimlad na fydd pethau cweit yr un peth fyth eto. Wrth i wyliau cerddorol gael eu canslo neu’i gohirio am yr ail flwyddyn yn olynol mae’n dechrau dod yn amlwg nad rhywbeth dros dro yw hyn ac y bydd y diwydiant cerddoriaeth, fel pob dim arall, yn gorfod parhau i addasu a dangos gwreiddioldeb am flynyddoedd i ddod.\nFe ddaw pethau’n well wrth gwrs ond fe fyddan nhw’n wahanol ac nid yw hynny o reidrwydd yn beth drwg. Mae pob sialens yn gyfle ac mae cerddorion a threfnwyr Cymru wedi dangos dycnwch a dyfeisgarwch ysbrydoledig hyd yma. Does neb yn gwybod yn iawn beth fydd y “normal newydd” bondigrybwyll ond un peth sy’n sicr, fe fydd y sin gerddoriaeth Gymraeg yn fyw ac yn iach ynddo.\nEnillwyr Gwobrau’r Selar\nCân i Gofid\n10 Uchaf Albyms 2020\nLaura She’s Got Spies\nStraeon da gan\nCerddoriaeth newydd a diwylliant cyfoes\nLlun clawr: FfotoNant\nCYFRANWYR Tegwen Bruce-Deans, Lois Gwenllian, Elan Evans, Sarah Wynn Griffiths, Huw Stephens, Rhys Ifor, Ifan Prys, Dafydd Hedd, Leena Farhat\nLluniau: FfotoNant / Y Selar\nEÄDYTH Blwyddyn brysur\nUn o artistiaid mwyaf cynhyrchiol y flwyddyn oedd enillydd Gwobr 2020 Gwobrau’r Selar. Cafodd Eädyth ddeuddeg mis prysur tu hwnt a Lois Gwenllian fu’n cael ychydig o’r hanes ar ran Y Selar.\ni fysech chi’n cael maddeuant am feddwl fod Eädyth yn hŷn na’i 22 mlynedd. Mae hi’n creu ac yn rhyddhau cerddoriaeth ers blynyddoedd, ond yn y ddwy flynedd ddiwethaf, ac yn sicr yn 2020, newidiodd y gantores-gyfansoddwraiggynhyrchydd gêr. A hithau’n un o artistiaid Cymraeg mwyaf cynhyrchiol y flwyddyn a fu dan gysgod mawr Covid-19, roedd cael cyfle i sgwrsio efo’r artist amlgyfrwng yn un nad o’n i am ei golli. “Mae wedi bod yn gyfnod anodd i gerddorion,” meddai. “Mae wedi bod yn anodd trio adaptio i’r newidiadau. Ond rhywbeth dwi wedi ’neud sydd wedi rili helpu sut mae gyrfa fi wedi datblygu blwyddyn yma yw gweithio efo pobl. Dechrau’r flwyddyn nes i ffocysu ar ryddhau cwpl o senglau sy’n dangos pwy ydw i fel cerddor, be’ yw steil miwsig fi, ac o’n i wir eisiau shario hynna gyda’r byd cyn i fi ddechrau gweithio gyda phobl newydd a chreu cerddoriaeth newydd. O’n i wir eisiau gwneud statement o bwy o’n i gyda beth o’n i’n rhoi allan i’r byd, basically. Ac o’n i wir isie gwneud hwnna’n Gymraeg. So, nes i ryddhau ‘Rhedeg’ ac wedyn ‘Penderfyniad’ a ‘Tyfu’, tair cân sydd yn lincio gyda’i gilydd mewn ffordd.” Yn ei phennod ddiweddar o Curadur ar S4C soniodd Eädyth am sut dechreuodd ei gyrfa’n canu pethau oedd ddim yn ei chynrychioli hi, ond yn hytrach yr hyn fyddai pobl efallai yn ei ddisgwyl ganddi. Nid dyna’r sefyllfa’r oedd hi am fod ynddi fel yr eglura. “Maen nhw’n lincio achos mae e’ fel progression, mynd o redeg i ffwrdd o’r sefyllfa, gwneud y penderfyniad i wneud newidiadau ac wedyn tyfu. ’Oedd hi’n rili neis rhyddhau hwnna i gael dangos stori fi.”\nOs edrychwch chi ar Spotify Eädyth fe welwch ei bod hi wedi rhyddhau deg sengl ac un EP yn 2020. Yn eu plith mae ambell drac sy’n ei gweld hi’n cydweithio ag artistiaid fel Shamoniks ac Endaf, ond yr un sy’n creu’r mwyaf o argraff yw’r EP, Mas o Ma, gyda’r artist rap Izzy Rabey. “Mae’r ddwy ohonon ni’n dod o gefn gwlad, wedi tyfu lan yno. Mae’r EP am beth yw’r profiad o dyfu lan, fi fel menyw ddu a hi fel rhywun o’r gymuned LGBT+ a sut mae hwnna wedi siapio’n gyrfa ni. ’Oedd hwnna’n project amazing i mi, wedi cael shwt gymaint o ddylanwad arnaf i.” Rwy’n gofyn iddi ymhelaethu ar hynny; a ydyn nhw’n teimlo pwysau i drin a thrafod materion fel hiliaeth a homoffobia yn eu cerddoriaeth?\nyr un pryd, cael y profiad o fynd trwy sefyllfa fel hyn. Mae’n rhoi lot o motivation i fi neud rhywbeth newydd a thrio creu rhywbeth hollol wahanol i’r sin Gymraeg. So, mae wedi rhoi lot o syniadau newydd i fi ar sut i adapt-io i’r byd newydd yma.”\n“Mae Izzy’n trio dysgu sut i côpio yn y sefyllfaoedd yma, a fi ‘fyd efo Black Lives Matter, y riots a’r protests. Mae wedi bod yn massive learning curve i’r ddwy ohonon ni. Mae Izzy’n dda am express-io’i hunan a siarad amdano. So, ie, rydyn i ni kind of wedi cymryd ysbrydoliaeth o beth sy’n mynd ymlaen yn y byd. Rhoi pethau mewn i perspective i bobl gael deall mewn ffordd sydd ddim yn hollol negatif, drwy fiwsig diddorol, yn Gymraeg a Saesneg. Mae’r miwsig yn apelio at bobl Saesneg, pobl ddu, pobl o’r gymuned LGBT+ hefyd. Mae wedi bod yn rili diddorol dysgu a gweld sut mae Izzy’n ysgrifennu lyrics. Mae hi’n ysgrifennu’n hollol arbennig. Mae wedi bod yn bleser gweithio efo hi.” Yn parhau â’r cyd-weithio mae gan Eädyth brosiect arall y mae hi wedi cyffroi ynglyn ag ef, sef Harddwch Du gyda Ladies of Rage. Mae’n brosiect sydd wedi caniatáu iddi rannu ei phrofiad gyda merched eraill sydd ar gyfnodau gwahanol ar eu taith artistig. “’Oedd hi’n rili rili diddorol cael gweithio efo pobl sy’n dechrau gyrfa cerddoriaeth nhw ac yn dechrau cynhyrchu. Fel fi, ’oedden nhw jest angen y motivation. ’Oedd hi’n rili diddorol cael bod yn rhan o rywbeth hollol newydd achos fi wedi arfer bod yr un sy’n cael y mentoring. So ’oedd e’n neis i fi gael annog y bobl ’ma i ysgrifennu a rhyddhau eu caneuon nhw. Profiad amazing.”\nAdeiladu cynulleidfa a chysylltiadau Rhyddhaodd Eädyth ddigon o senglau yn 2020 i lenwi albwm. Gofynnais iddi pam ei bod hi’n dewis rhyddhau pethau fel senglau’n unig? “Profiad fi yw bod rhyddhau senglau’n rhoi lot fwy o backing i mi fel cerddor. Dwi’n gweld, os dwi’n gwneud quick-fire single mae’n cael lot mwy o sylw ar lein o’i gymharu ag os fydden i’n rhyddhau albwm ar hyn o bryd. Dwi rili isie adeiladu fanbase sydd yn hoffi be’ fi’n ’neud fel gallen nhw appreciate-io albwm cyfan yn y pen draw. Fi’n meddwl bod rhyddhau senglau’n grêt achos ti’n gallu rhoi rhywbeth byr allan yna. Mae’n gallu bod yn hit neu ddim, mae jest yn dangos be’ fi’n gallu ’neud. Fi’n meddwl y daw ’na amser pan fydda i’n teimlo’n barod i ryddhau albwm cyfan. Falle fi jest yn aros am y cyfle i allu cael album launch yn fyw. Dwi definitely yn gweld eisiau’r ochr byw yna. Nes i ’neud live stream yn Ffwrnes dydd o’r blaen a fi wedi gweld eisiau perfformio. ’Oedd e jest mor mor neis bod ar y 6\nllwyfan. ’Oedd ’na ddim lot o gynulleidfa, ’mond sound guys, ond ’oedd e jest mor neis cael sefyll lan ’na a chanu’n fyw, efo goleuadau. Mae e jest mor gyffrous meddwl am hynna’n digwydd eto.” Gallaf ddweud o’r ffordd mae Eädyth yn siarad am gynhyrchu cerddoriaeth ei bod hi wir yn mwynhau bob agwedd ohono, yn enwedig y rhyddid mae cynhyrchu ei cherddoriaeth ei hun yn ei roi iddi. Felly, ro’n i’n awyddus i wybod a fyddai’r partneriaethau amrywiol hyn wedi digwydd pe na bai pandemig wedi dod â’r byd cerddoriaeth fyw i stop? “Mae wedi bod yn gyfle gwych i adeiladu perthynas efo pobl eraill a dod i ’nabod pwy sydd ar y sin. Mae wedi bod yn rili motivating. Ac mae’n rhaid i ni gadw’r positivity a’r momentwm i fynd achos mae wedi bod mor tough derbyn bod dim gigs. Y ffordd fi wedi gwneud hynny yw gweithio gyda phobl. Mae jest yn rhoi gymaint o brofiad i fi a motivation, ac mae’n rili inspiring.”\n“Dwi wedi bod yn gweithio efo Endaf a Shamoniks, mae hwnna wedi bod yn brosiect mawr dros flwyddyn rili caled a rili weird. Fi wedi bod yn rili lwcus i fod mor productive a gweithio efo shwt gyment o bobl a ddim just creu cerddoriaeth i’w ryddhau. Gwneud sound design a gweithio efo theatrau a gwneud live streams. Mae just wedi bod yn flwyddyn really productive. Ond,\nAc er ein bod ni mewn “byd newydd” mae rhai pethau’n dal i fod yr un fath. Un o’r pethau hynny yw gwynder llethol y byd Cymraeg a’n dallineb ni i hynny. Mae’r flwyddyn ddiwethaf wedi bod yn un hashtag a meme ar ôl y llall yn datgan cefnogaeth pobl wyn i bobl ddu a’r angen am newid. Holais y gantores ai rhywbeth sy’n bodoli ar y we yn unig yw hyn, neu yw hi’n gweld gwir newid yn awydd pobl i ddysgu a deall y problemau hiliaeth sy’n bodoli yn ein cymdeithas? “Wrth wneud pennod o Curadur, fi wedi gwneud statement i ddangos bod fi’n ferch ddu, sy’n meddwl am fy hunan fel dynes Gymraeg. Mae’n rili bwysig ein bod ni’n parhau efo’r momentwm o gefnogi pobl ddu, a pheidio ei wneud yn sefyllfa tokenistic. Mae hynna’n gallu digwydd yn hawdd a rhoi pobl du mewn bocs a dim intergrate-io pawb. Ond mae’n anodd cael y ddealltwriaeth [os nad ydych chi wedi’i brofi].” “Mae’n rhaid parhau i wneud y statements ’ma a siarad am y peth, cael sgyrsiau. Mae ’di bod yn rili wych bod yn rhan o sgyrsiau ar y we. Mae Mymuna [Soleman] sydd yn rhedeg The Privilege Café wedi bod yn wych yn rhoi llwyfan i ni rannu storïau ein gilydd, yn enwedig gyda phobl gwyn yng Nghymru sydd efo diddordeb dysgu am y sefyllfa ’ma, ac addysgu eu hunain am sut i wneud newid. Dwi’n teimlo’n optimistig bod pobl eisiau gwneud y newidiadau ’ma, ond mae e angen mynd ymlaen am byth, nid jest dros dro. Does dim lle i stopio addysgu ein gilydd. Dwi’n teimlo bo’ fi angen bod yn gryf a sefyll lan fel rhywun sydd ar y sin ac yn gallu rhannu storiäu fi i helpu pobl i gael y ddealltwriaeth ’ma. Dwi’n falch bod gen i blatfform i shario pethau fi a fy mhrofiadau i a fi wir yn gobeithio bydd pobl yn gwrando ac yn dysgu.” Roedd hi’n flwyddyn anarferol ym mhob ffordd bosib. Efallai mai dyna pam roedd 2020 yn flwyddyn cystal i Eädyth - mae hi’n artist anarferol. Gydag awch di-baid i greu mae hi wedi cydio ym mhob cyfle posib i weithio, rhyddhau a meithrin ei chrefft a gwneud hynny ar ei thelerau ei hun, nid i blesio unrhyw un arall, nac i ffitio mewn rhyw focs sydd angen ei lenwi. “Beth fi moyn ’neud gyda cerddoriaeth fi yw rhannu rhywbeth hollol newydd yn Gymraeg a dangos bod chi’n gallu neud pethau hollol wahanol a’i fod o’n cael ei werthfawrogi. Dwi’n caru gwneud caneuon yn Gymraeg a dwi isie neud lot mwy nawr a thrio mynd â’r caneuon ’ma, ddim jest i Gymru ond tu hwnt a dangos i’r byd bod Cymru’n wlad rili sbesial a bod lot fawr iawn o gerddorion talentog yma sydd angen y recognition yna. Mae’n wych gweld shwt gyment o amrywiaeth o artistiaid sydd ’na nawr. Dwi’n falch o jest cael bod yn rhan ohono.” yselar.cymru\nYr albwm newydd, Bwca, allan yn ddigidol ers mis Ionawr ac ar CD ers mis Rhagfyr, sut ymateb sydd wedi bod? Reit dda i ’weud y gwir. O’n i’n fishi cyn y Nadolig yn postio a delifro tipyn ac mae sawl siop wedi gwerthu mas a gofyn am fwy.\nKristian Jones ac Ifan Jones ar y gitârs, Nick Davalan ar y gitâr fas, Ffion Evans ar y trwmped a lleisiau cefndir, Iwan Hughes ar offerynnau taro a lleisiau cefndir, Dilwyn Roberts-Young ar yr organ geg ac yna dwi wrth gwrs yn canu, chwarae gitâr a sax hefyd.\nLle a phryd fuost ti wrthi’n recordio? Recordiwyd y cyfan yn Stiwdio Sain rhwng Medi 2019 a Chwefror 2020, cwpl o wythnosau cyn y cyfnod clo wrth lwc!\nO enwau tafarndai i rifau gwasanaethau bws, mae dylanwad Aberystwyth a’r ardal ehangach yn amlwg, a fyddai’n deg galw hwn yn gasgliad cysyniadol? Dwi wastad wedi bod yn hoff o fandiau sydd yn canu am eu milltir sgwâr ac yn naturiol felly a heb feddwl gormod am y peth roedd set o ganeuon ’da fi am ardal Aberystwyth. Gyda’r Eisteddfod ar y ffordd i’n stepen drws y syniad oedd tynnu casgliad ohonyn nhw at ei gilydd i greu’r albwm.\nFe lwyddoch chi i osgoi effaith y pandemig felly? Yr unig beth oedd solo ‘Elvis Rock’. Sai’n siŵr pam ond wnaethon ni ddim recordio’r solo yn Sain felly wnes i hala neges i Ifan gyda rhyw syniad bras a wnaeth e’ ddatblygu hwnnw a recordio solo ei hun, ond dyw technoleg yn dda!\nRhyddhau gyda Recordiau Hambon, sut reolwr label yw’r dyn ei hun, Welsh Whisperer? Arbennig! O feddwl fod ’da fe rhyw 38,000 o ffans ar Facebook ac wedi gigio yn yr holl lefydd bach ’ma sydd byth yn gweld gigs Cymraeg mae’n grêt gallu dysgu gan foi mor llwyddiannus. Hefyd, mae’n ddewin o ran yr holl waith gweinyddol gyda chofrestru caneuon ayyb! A’r cwestiwn pwysicaf, i’r rhai sydd heb wrando eto, beth all y gwrandawyr ei ddisgwyl o ran y gerddoriaeth? Pan chi’n meddwl am yr enwau mwyaf maen nhw i gyd bron yn llawn amrywiaeth ac mae efelychu hynny wedi bod yn bwysig i fi o’r dechre achos dyw dad ddim yn lico rhai sydd â “pob cân yn swno’r un peth”. Licen i feddwl fod rhywbeth ’da Bwca i blesio pob dant, o ganeuon protest pynci i ganeuon ysgafnach, caneuon dwys a dychanol. Ac os nag yw hynny’n ddigon mae gyda ni sax a thrwmped ac mae pawb yn hoffi’r rheiny wrth gwrs! Beth yw’r broses wrth i ti greu a recordio? Dechreuodd y caneuon yma fel demos amrwd dwi’n eu creu gan ddefnyddio pedal lŵpio ffansi. Yna gwnes i gyflwyno nhw i’r band a gwnaethon ni gigio nhw eithaf tipyn yn ystod haf prysur 2019. Ti sy’n cyfansoddi’r caneuon felly ond cyflwyna weddill y band i ni. Rhydian Meilir Pughe ar y drymiau, yselar.cymru\nI orffen, beth yw dy hoff albyms yn y categorïau isod. Hoff albwm cyntaf? Kings of Leon – Youth and Young Manhood Hoff albwm o Geredigion? Ail Symudiad – Yr Oes Ail\nSut brofiad oedd gweithio gydag Ifan ac Osian yn Sain? Profiad gwych a gwnaethon nhw wneud ni deimlo’n gartrefol o’r dechrau. Gwnaethon nhw jobyn a hanner yn datblygu’r sŵn yn enwedig o ran y gitârs a chyflwyno pedalau newydd ac ati.\nDisgrifia dy berthynas â’r ardal, pam ei bod mor bwysig i ti? Dwi wedi byw yn Aber ers degawd ac wedi tyfu i garu’r lle. Ers sawl blwyddyn dwi wedi bod yn trial fy ngorau glas i ddatblygu’r sin Gymraeg yma gan sefydlu Gigs Cantre’r Gwaelod a cherddorfa ukulele Iwcadwli a dwi’n gobeithio bydd Bwca yn ffordd arall o ddenu pobl yr ardal i wrando ar fwy o gerddoriaeth Gymraeg. ‘Tregaron’ yw un o ganeuon y casgliad. Y bwriad gwreiddiol oedd cael yr albwm allan ar gyfer yr Eisteddfod felly? Yn sicr ond sgwennwyd y gân yna rhyw flwyddyn cyn iddyn nhw gyhoeddi fod yr Eisteddfod yn mynd i Dregaron. Hap a damwain pur, er rhaid cyfadde mae’n gweithio’n dda fel rhyw fath o anthem i’r Eisteddfod. Gobeithio bydd pawb wedi cael digon o amser i ddysgu’r geiriau erbyn i’r Steddfod gyrraedd, pryd bynnag fydd hynny. Mae’r gwaith celf gwych yn ychwanegu at gysyniad yr albwm, beth yw cefndir hwnnw? Ers o’n i’n fach dwi wastad wedi mwynhau mapiau, ac fel daearyddwr (ar bapur ta beth!) y syniad ges i oedd i drial cyflwyno’r ardal sydd wedi ysbrydoli’r albwm yma trwy’r gwaith celf. Chwarae teg mae Lois Ilar wedi gwneud jobyn bach da o droi’n syniad heriol mewn i realiti! Gall deimlo fod y sin yn cylchdroi o gwmpas y gogledd orllewin a’r de ddwyrain, thema yr wyt ti’n cyffwrdd â hi yn ‘Pawb ’di Mynd i Gaerdydd’. Wyt ti’n meddwl fod ardaloedd fel dy un di’n cael eu hesgeuluso? Bendant! Mae’r artistiaid hynny sydd heb symud bant fel Lowri Evans a Lee Mason, Dhogie Band, Black Market, Pumpers a Bwca wedi bod mor fishi dros y cwpl o flynydde\nHoff albwm self titled? Led Zeppelin II neu IV – ffili penderfynu!\ndiwethaf ond gan ein bod ni ddim yn byw ar stepen drws dylanwadwyr y sin mae fel tasen ni ddim yn cael y sylw ni’n haeddu ac mae’n rhwystredig iawn.\nda dros y blynyddoedd sydd yn hanner gwag gyda’r trefnwyr ar eu colled. Gobeithio bydd dim cymaint o’r strach hynny o nawr ’mlân.\nFe gawsoch chi wneud fideo o ‘Pawb ’di Mynd i Gaerdydd’ ar Lŵp, oedd hi’n braf cael gwneud rhywbeth felly mewn blwyddyn mor brin o gyfleoedd? Y gig ’na oedd y tro cyntaf i ni chwarae gig trydanol da’n gilydd ers Gorffennaf 2019. O feddwl ein bod heb allu cwrdd i ymarfer fe wnaethon ni synnu pa mor glou ’wnaethon ni gwblhau’r ffilmio.\nYn ôl at yr albwm, pa fath o gerddoriaeth oeddet ti’n gwrando arno yn ystod y cyfnod recordio ac oes ’na rai o’r dylanwadau hynny i’w clywed ti’n meddwl? Dwi’n cofio Nick yn hala neges i fi pan gyflwynes i’r traciau iddo am y tro cyntaf a’i ymateb oedd “dwi’n cymryd bo’ ti’n hoffi Creedence”. Hefyd mae Kris a finne’n hoff iawn o sain albwm cyntaf Kings of Leon. Fel rhywun sydd yn gwrando ar gerddoriaeth Cymraeg yn ddyddiol fydden i’n dweud mod i wedi cael fy nylanwadu trwy osmosis gan amrywiaeth eang o artistiaid.\nFe wnaethoch chi lwyddo i chware ambell gig dros yr haf hefyd do? Faint o sialens oedd hynny gyda’r cyfyngiadau? Do, ym mis Awst gwnaeth Iwan a fi daith o gigs awyr agored yn nhrefi de Ceredigion ac roedd e’ mor neis gallu perfformio o flaen cynulleidfa eto. Mae wedi bod yn sialens gigio heb y band llawn felly gobeithio daw ambell gyfle i ni yn 2021. Oes yna gynlluniau o ran lansiad pan fydd hynny’n bosib? Mae’n anodd cynllunio unrhyw beth ar hyn o bryd ond fel rhywun sydd wastad yn byrlymu gyda syniadau byddai’n siŵr o drial trefnu rhywbeth unwaith bydd y cyfyngiadau yn dechrau llacio. Sôn am gigs, mae ‘Cân y Trefnwyr’ yn deyrnged i’r rheiny sydd yn gwneud i bethau ddigwydd, a ti dy hun yn un o sylfaenwyr Gigs Cantre’r Gwaelod, pa ddyfodol ti’n ei weld i gerddoriaeth fyw yn dilyn blwyddyn mor anodd? Licen i feddwl bydd pobl yn gwerthfawrogi gigs fwy pan fydd modd eu cynnal nhw eto. Er bod Gigs Cantre’r Gwaelod yn tueddu bod yn orlawn bron pob tro, dwi wedi bod i ddigon o gigs\nOes gen ti hoff gân o blith y casgliad, a pham? ‘Cno dy Dafod’ achos yn ddiweddar gwnes i golli fy nhadcu oedd arfer mynd a fi i wersi sacsoffon am flynyddoedd a bydden i’n lico meddwl bydde fe’n hoff o’n sax solo i a’r holl harmonïau gwnaeth Ffion a fi weithio mas gydag Osian ac Ifan. Pa gân oedd y sialens fwyaf neu pa un wyt ti fwyaf balch ohoni? ‘Hiraeth Fydd’ neu ‘701’ fel ni gyd yn ei galw hi achos doedd hi heb gael ei gigio o flaen llaw ac mae’n eitha’ cymhleth. Beth fyddai’r gweithgaredd perffaith wrth wrando? Sai’n siŵr am yr albwm ond mae ‘Hoffi Coffi’ 100% yn well os ydych yn dawnsio rownd y gegin tra bod y tegell yn berwi! Gwertha’r record i ni mewn pum gair! Rhybudd! Mae’r caneuon yma’n fachog! yselar.cymru\nEfallai na fydd digwyddiad mawr i ddathlu Gwobrau’r Selar eleni, ond, mae’n bwysig nodi llwyddiannau cerddorol y flwyddyn a fu. Yn ôl yr arfer, chi, y darllenwyr fu’n gyfrifol am ddewis yr enillwyr a dyma ganlyniadau llawn y bleidlais gyhoeddus!\nBand Gorau TRI UCHAF: •\tBwncath •\tLewys •\tYr Eira\n(Noddir gan PRS for Music) TRI UCHAF: •\tPontydd – Mared •\tHel Sibrydion – Lewys •\tPob Nos – Yr Eira ENILLYDD: HEL SIBRYDION – LEWYS Pan ryddhawyd albwm cyntaf Lewys jyst wrth i’r clo mawr ddechrau ym mis Mawrth, roedd nifer o’r traciau eisoes wedi’u rhyddhau fel senglau cyn hynny. Un o’r traciau oedd yn gweld golau dydd am y tro cyntaf oedd ‘Hel Sibrydion’ - trac gorau’r albwm o bosib, a thrac sy’n sicr yn adlewyrchu aeddfedrwydd y grwp erbyn hyn. Mae’n gystal tiwn nes bod cyfyr ohoni gan Derw wedi ymddangos yn fuan iawn wedyn...ac mae honno’n wych hefyd!\nENILLYDD: BWNCATH Un o’r categorïau mwyaf cystadleuol bob tro, a da gweld tri band ar y brig a ddyfalbarhaodd gyda gwaith hyrwyddo eu cynnyrch er gwaethaf chwalu eu cynlluniau gwreiddiol. Mae Yr Eira a Lewys wedi cymryd cam mawr ymlaen yn 2020, er gwaetha’r cyfyngiadau. Mae Bwncath wedi gweithio’n galed gan brofi eu poblogrwydd, ac yn enillwyr teilwng.\nRecord Fer Orau\n(Noddir gan Heno)\nENILLYDD - EÄDYTH* Gwobr newydd, a one off gobeithio, i nodi blwyddyn digynsail 2020. Y syniad oedd gobrwyo un person sydd wedi wynebu’r heriau, a materion o bwys y flwyddyn a fu, mewn modd positif. Gan barhau’n weithgar drwy gydol y flwyddyn, a chyd-weithio gyda llwyth o artistiaid eraill, does neb wedi gwneud hynny’n fwy nag Eädyth.\nTRI UCHAF: •\tYnys Araul – Ani Glass •\tDim ond Dieithryn – Lisa Pedrick •\tPastille – HMS Morris ENILLYDD: DIM OND DIEITHRYN LISA PEDRICK Er fod EPs yn bethau prinnach nag oedden nhw yn yr oes ddigidol, roedd casgliad da ac amrywiol o recordiau byr Cymraeg yn 2020. Mae’r tri uchaf yn adlewyrchu hynny - casgliad o ailgymysgiadau traciau Ani Glass; record fer gan grŵp ar dop eu gêm yn HMS Morris; a chantores sydd wedi gwneud comeback bach trawiadol yn Lisa Pedrick. Caneuon pop bachog Lisa sy’n mynd a hi.\nLlun: Delphine Ghosarossian\nFideo Cerddoriaeth Gorau (Noddir gan S4C)\nArtist Unigol Gorau (Noddir gan Rownd a Rownd) TRI UCHAF: •\tMared •\tElis Derby •\tAni Glass ENILLYDD: MARED Gyda chyfyngiadau llym 2020, blwyddyn yr artist unigol oedd hi ac mae nifer ohonynt wedi disgleirio yng Nghymru. Dyma chi dri uchaf cryf eithriadol - enillydd y wobr llynedd, enillydd Albwm Cymraeg y Flwyddyn y Steddfod, a Mared, sydd wedi cyfareddu pawb â’i llais syfrdanol ac albwm cyntaf hudolus. 10\nSeren y Sin TRI UCHAF: •\tMared •\tSarah Wynn Griffiths •\tOsian Huw Williams ENILLYDD: MARED Dau gerddor ac un gwirfoddolwr (sydd hefyd yn gerddor) sydd wedi cyrraedd tri uchaf categori Seren y Sin. Bu Osian yn brysurach gyda stiwdio Drwm eleni na’i fandiau, ac mae’n rhaid cydnabod gwaith gwych Sarah yn gwirfoddoli gyda Radio Ysbyty Gwynedd drwy gydol y flwyddyn. Llwyddodd Mared i droi’r siom o ohirio ei sioe yn y West End i fod yn rhywbeth positif gan ryddhau ei halbwm cyntaf a swyno pawb wrth wneud hynny.\nBand neu Artist Newydd Gorau (Noddir gan Gorwelion) TRI UCHAF: •\tY Dail •\tMalan •\tMêl ENILLYDD: MALAN Mae wedi bod yn amhosib i artistiaid a bandiau newydd wneud enw i’w hunain ar lwyfannau byw dros y flwyddyn, ond mae hynny wedi agor y drws i ambell un arall fentro a gwneud argraff mewn ffyrdd amgen. Mae Mêl wedi datblygu o fod yn brosiect unigol i fod yn fand llawn er gwaetha’r cyfyngiadau, tra bod Y Dail wedi rhyddhau sengl gyntaf a fideo ardderchog. Er hynny, Malan sydd wedi dal sylw’r pleidleiswyr yn bennaf gyda’i senglau cyntaf ynghyd â pherfformio sesiynnau rhithiol...ac mae’n debyg y gallwn ddisgwyl llawer mwy ganddi yn 2021!\nGwobr Cyfraniad Arbennig\nTRI UCHAF: •\tPiper Malibu - Papur Wal •\tMirores - Ani Glass •\tDos yn Dy Flaen - Bwncath ENILLYDD: DOS YN DY FLAEN – BWNCATH Roedd 2020 yn sicr yn flwyddyn dda ar gyfer fideos cerddoriaeth, ac yn un dull hyrwyddo oedd yn bosib...er bod rhaid bod yn greadigol ar adegau efallai. Digwydd bod, rhyddhawyd y tri fideo yma cyn y cyfnod clo, ond maent i gyd yn dangos creadigrwydd ac esiamplau gwahanol iawn o fideos cerddoriaeth gwych. Lleucu Non oedd yn gyfrifol am fideo animeiddiedig ardderchog ‘Dos yn Dy Flaen’, a ddaeth i frig y bleidlais.\nEnill Gwob wyr r Selar au’r\n(Noddir gan Brifysgol Cymru y Drindod Dewi Sant)\nGwaith Celf Gorau (Noddir gan Y Lolfa)\nTRI UCHAF: •\tCofi 19 •\t3 - Elis Derby •\tPreseb o Ias - Breichiau Hir ENILLYDD: COFI 19 Albwm Pasta Hull, Chawn Beanz, oedd enillydd y categori yma llynedd, ac eu halbwm cyd-weithredol Cofi 19, a ryddhawyd ym mis Gorffennaf sy’n mynd â hi eleni. Carl Tango sy’n gyfrifol am y gwaith celf trawiadol unwaith eto. Mensh hefyd i Penglog am waith celf Preseb o Ias, ac i Elis Derby, am waith celf ei albwm cyntaf, 3.\nENILLYDD - GWENNO* Weithiau mae’n anodd egluro beth sy’n gwneud cyfraniad cerddor yn ‘arbennig’. Ond, does dim angen egluro llawer ar pam fod Gwenno’n haeddu’r wobr yma. Go brin fod unrhyw un wedi dod yn agos at hyrwyddo cerddoriaeth Gymraeg mor eang, a chynrychioli artistiaid benywaidd Cymru’n fwy, dros y ddegawd diwethaf. Ac os nad ydy ehangu apêl un iaith leiafrifol yn ddigon, mae Gwenno, gyda’i halbwm Le Kov yn arbennig wedi gwneud cyfraniad anferthol at hyrwyddo’r Gernyweg. Efallai nad oedd cynnyrch newydd ganddi yn 2020, ond fe ryddhaodd Gwenno gasgliad o draciau bonws ac ail-gymysgiadau o’r albwm Y Dydd Olaf er budd elsen NAACP ym mis Mehefin i’n hatgoffa o fawredd yr albwm eiconig hwnnw. *Panel Gwobrau’r Selar sydd wedi dewis enillwyr ‘Gwobr 2020’ a’r ‘Wobr Cyfraniad Arbennig’\nCân i Gofid Mae cerddoriaeth, fel pob dim arall, wedi cael ei effeithio gan Covid-19. Tegwen Bruce-Deans sydd wedi bod edrych ar effeithiau’r pandemig ar y sin ar ran Y Selar.\neuddeg mis yn ôl, roeddem ar ddechrau blwyddyn addawol iawn o gerddoriaeth Gymraeg. Roedd enwau ffres a chyfarwydd ill dau yn cyffroi gwrandawyr y sin, gan ryddhau gymaint o gynnyrch newydd ar adeg o’r flwyddyn lle byddai’r un hen ganeuon fel arfer ar lŵp yn ein rhestrau chwarae. Deuddeg mis yn ôl roeddem ar drothwy’r tymor ail-eni, ond dichon na fyddai unrhyw un wedi gallu rhagweld y trawsffurfiad a fu i wedd y celfyddydau dros nos, yng nghysgod argyfwng iechyd mwyaf ein hoes ni.\nAr wahân i’n gweithwyr allweddol a gynhaliodd fywyd yn ystod wythnosau cyntaf y pandemig a thu hwnt, yn sydyn safodd bywydau pawb yn stond. I rai, roedd y llonyddwch digynsail hwn yn achosi iddynt ddioddef o ddiffyg cymhelliad i fod yn gynhyrchiol. Roedd y saib hwnnw o brysurdeb bywyd beunyddiol fel petai’n rhoi pwysau ar bawb i deimlo fel dylen nhw fod yn gwneud rhywbeth o werth. I eraill, fodd bynnag, cynigodd y llonyddwch gyfle iddynt ganolbwyntio’u holl ymdrechion ar fod yn greadigol heb rwystrau bywyd arferol.\nY byd electronig newydd I artistiaid electronig fel Eädyth ac Endaf, doedd gorfod symud pob rhan o’r broses gynhyrchu i fod ar-lein yn fawr o newid. Dyma a alluogodd iddynt fod yn rhai o artistiaid mwyaf arwyddocaol a chynhyrchiol y flwyddyn. Tra roedd Eädyth yn brysur yn cydweithio gyda phob math o enwau o’r sin a thu hwnt, un o uchafbwyntiau creadigol y flwyddyn i Endaf oedd cael ei ddwylo ar ddeunydd amlhaenog Endaf Emlyn i’w ailgymysgu. Yn sicr, comisiynau fel hyn oedd yn arbed artistiaid mwy traddodiadol fel Gwilym Bowen Rhys rhag disgyn i fagl anobeithiol y pandemig hefyd. “Pwy â ŵyr faint ‘swn i ‘di gynhyrchu hebddynt,” meddai Gwilym. “Fel neith unrhyw artist ddeu’tha chi - ‘sna’m byd yn deffro’r awen cweit fel deadline!” Roedd genre ailgymysgu’n gweddu i’r byd electronig yn berffaith, ac yn fuan iawn roedd newyddddyfodiaid technolegol yn dod â bywyd newydd i anialdir ailgymysgiadau Cymraeg. Y sbardun mwyaf nodweddiadol, wrth gwrs, oedd ‘Deryn Du’ Yws Gwynedd. Erbyn hyn, mae dros ugain o ailgymysgiadau ohoni ar Soundcloud, gydag enwau newydd a chyfarwydd yn cael tro ar chwarae o gwmpas gyda’r stems cyhoeddus. Gyda chymuned wyneb-yn-wyneb y sin yn atgof pell, roedd dod â phobl at ei gilydd mewn ffordd greadigol yn un o ganlyniadau mwyaf cyffrous y cyfnod clo. Nid dim ond cewri’r sin a welodd y pandemig fel cyfle. Fel yr oedd rhestr hir ‘Artist Newydd’ Gwobrau’r Selar eleni’n dyst iddo, ymddangosodd cymaint o gerddorion newydd. Er gwaethaf y diffyg cyfleoedd i gyflwyno cerddoriaeth i gynulleidfa fyw, roedd cynulleidfa ddigidol ar eu cythlwng yn ysu am gerddoriaeth newydd. Yn sicr, mae’r pandemig wedi cyfoethogi’r sin mewn ffordd wahanol i flwyddyn arferol. Ond mae yna duedd i wyngalchu pob profiad anodd i greu rhyw rhith fod cerddoriaeth Gymraeg yn rhywbeth anorchfygol. Mewn blwyddyn llawn uchafbwyntiau cerddorol, roedd llond llaw o bethau na chafodd gymaint o sylw ag yr oedden nhw’n ei haeddu. Cafodd albwm aml-gyfrannog Cofi-19 ei ryddhau ym mis Gorffennaf, ond prin yw’r sôn amdano er ei fod yn llawn tiwns gan rai o fandiau amgen mwyaf poblogaidd y sin fel Pasta Hull a Papur Wal. Yr un dynged anffodus\n“…roedd cynulleidfa ddigidol ar eu cythlwng yn ysu am gerddoriaeth newydd.”\nsydd wedi bod i rai o’r enwau cyfarwydd mwy confensiynol hefyd, gyda Lewys yn rhyddhau eu halbwm cyntaf i gyd-daro bron yn union gyda’r cyfnod clo cyntaf. Fel band byw y mae Lewys ar eu gorau, ac felly gobeithio, gyda’r cyfle i gigio mwy eleni, y bydd y band yn denu rhagor o wrandawyr i Rhywbryd yn Rhywle, fel y mae’n ei haeddu.\nRhyw deimlad od o gyd-berthyn Canslo digwyddiadau byw sydd wedi cael yr effaith fwyaf ar ein sin bywiog; o’r artistiaid eu hunain, i’r lleoliadau a mentrau sydd wrth wraidd trefnu’r digwyddiadau, ac wrth gwrs ni, y gynulleidfa. Gyda’r oes ddigidol a’i ddulliau talu annheg yn bygwth artistiaid llai, mae cerddorion yn dal i hyrwyddo eu cynnyrch ffisegol megis CDs a chrysau T wrth ochr llwyfan maes yr Eisteddfod. Wrth i wyliau gael eu canslo fesul un, felly hefyd yr oedd dull arferol o hyrwyddo celfyddydau yn cael ei rwygo o ddwylo’r artistiaid. Efallai mai rhywbeth yr un mor werthfawr â hynny, a rhywbeth na all holl arian y byd ei ail-greu’n ddigidol, ydy’r synnwyr o gymuned sy’n cyd-fynd gyda mynychu gig byw fel gwrandäwr. Mae Osian Eryl (mynychwr brwd gigs Cymraeg, a’r dyn tu ôl i @FfaroutBlog) yn esbonio ymhellach: “Pan dwi’n meddwl am be’ dwi’n fethu [am gigs byw], ma’n meddwl i’n mynd nôl i lond stafell...wel, hanner ella...o bobol yn gig Noson Neithiwr yn Rascals Bangor yn gweiddi i ‘Cadw Fi Lan’ efo Los Blancos yn 2019. Felly, yr elfen gymdeithasol a rhyw deimlad od o gydberthyn fyswn i’n deud.” Yn amlwg ni fyddai cynulleidfa neu artistiaid yn unrhyw beth heb gartref cerddorol, ac un o’r rheini sydd wedi dioddef ar draul y pandemig ydy bar CWRW yng Nghaerfyrddin. “Mae CWRW yn lleoliad cerddoriaeth fyw heb gerddoriaeth fyw. Felly, lleoliad heb ei enaid!” meddai Mike, y perchennog. “Roedd rhaid i ni newid model y busnes yn gyfan gwbl dros nos ac addasu trwy gydol y pandemig. Rydym wedi addasu i fod yn siop gwrw crefft ac wedi datblygu gwefan (www.cwrw.co.uk) er mwyn dechrau gwasanaeth dosbarthu a chlic a chasglu.”\nAddasu Mae llawer o leoliadau cerddoriaeth wedi gorfod addasu fel CWRW i ymdopi â’r diffyg cefnogaeth gan y llywodraeth. Yn eironig, gan droi ei gefn ar ddiwydiant yselar.cymru\n’Nabod y Pod\nMerched yn Gwneud Miwsig Gyda thwf enfawr ym mhoblogrwydd podlediadau dros y blynyddoedd diweddar, does fawr o syndod fod mwy a mwy o rai Cymraeg a rhai am gerddoriaeth Gymraeg yn ymddangos. Mewn eitem newydd, cyd-sylfaenydd un ohonynt, Elan Evans, a fu’n sôn wrth Y Selar amdano.\ny celfyddydau, mae’r llywodraeth yn tanseilio un o’r nodweddion mwyaf hanfodol i iechyd meddwl. Dyma rywbeth fel cerddor y mae Gwilym Bowen Rhys yn teimlo’n angerddol yn ei gylch. “Be’ os ‘sa pobl greadigol i gyd yn dilyn cyngor y llywodraeth [i arallgyfeirio]? Fysa na’m miwsig, ffilms, celf, theatr, dawns - y petha’ sy’n rhoi blas ar fywyd, yn enwedig mewn adegau fel hyn pan ‘da ni angen pob help i gadw’r ysbryd. Heb gartref i’r celfyddydau... be’ ‘di’r point!?” Mae’n amlwg felly bod lleoliadau llawr gwlad fel y rhain yn agos at galonnau artistiaid a chynulleidfaoedd ynghyd, ac yn hanfodol i’w cefnogi wrth iddynt frwydro trwy’r pandemig. Un ffordd mae lleoliadau fel CWRW wedi ceisio cynnal cyffro’r gynulleidfa ydy cynnal digwyddiadau rhithiol. Dros y flwyddyn, bu’n ddiddorol sylwi ar ddatblygiad ym mhroffesiynoldeb a menter y digwyddiadau hyn. Nôl ym mis Mawrth cynhaliodd Y Selar Gŵyl Ynysu, lle’r oedd artistiaid o bob cwr o’r sin yn cynnal ffrydiau byw Facebook o’u cartrefi er mwyn diddanu’r cyhoedd mewn cyfnod anodd o iselder ysbryd. Wrth neidio ymlaen i’r haf, trefnodd Tafwyl ŵyl rithiol i ffrydio’n fyw o’r castell yng Nghaerdydd, gyda chasgliad helaeth o offer technolegol yn creu’r profiad agosaf at ŵyl go iawn. “Fel tîm, doedd dim profiad gennym o drefnu gweithgareddau rhithiol ar y raddfa hon,” meddai Manon, prif weithredwr yr ŵyl. “Gyda Tafwyl yn un o’r gwyliau ‘mawr’ cyntaf i gael ei chynnal yn ddigidol, doedd chwaith dim rhagesiamplau i’w dilyn. Cawsom gefnogaeth arbennig gan ein cyllidwyr a roddodd y rhyddid i ni dorri tir newydd wrth geisio gwireddu ein gweledigaeth.” Wrth gwrs, nid oedd yn bosib i bob digwyddiad gyrraedd yr un uchelfannau â Tafwyl oherwydd cyfyngiadau cyllid. “Rydym wedi ceisio am arian er mwyn prynu offer i wneud y gigs [rhithiol] yn fwy proffesiynol” meddai Mike CWRW. Ond gydag ychydig o haelioni cymunedol a chriw o 14\nbobl greadigol ac amryddawn, profodd Gigs Tŷ Nain yn ddiweddar ei bod hi dal yn bosib cynnal digwyddiad o safon ar liwt eich hunain. Braf oedd cael ein hatgoffa gan y gig hon, a oedd yn cynnwys bandiau poblogaidd fel Gwilym ac Alffa, o gigs anffurfiol neuadd bentref yn hytrach na chael ein dallu gan gynhyrchiad cyfareddol mudiad mawr. Wedi llwyddiant rhyngwladol ffrydio byw Tafwyl, cododd y cwestiwn am bosibiliadau parhau gyda’r elfen rithiol tu hwnt i ddyddiau’r pandemig. “Mae’r cyfnod clo wedi dangos bod lle i ddigwyddiadau rhithiol,” yn ôl Manon. “Mae parhau gydag elfen ddigidol i Tafwyl yn rhywbeth yr ydym yn sicr yn ei ystyried ar gyfer y dyfodol er mwyn dal ati i ehangu’r gynulleidfa ac arddangos y cynnwys anhygoel sydd gennym ni yma yng Nghymru.” Fodd bynnag, mae Osian Eryl o’r farn na fydd yr awydd am gynnyrch digidol yn parhau cyn gryfed ymysg mynychwyr gigs. “Dwi’n meddwl unwaith fydd ’na gigs ‘normal’ yn dychwelyd, fydd ’na ddim awydd i rai rhithiol barhau” meddai Osian. “Dwi’n licio Mellt, ond fyddai’n hapus peidio gweld eu stafall fyw nhw byth eto!” Mae’n amlwg felly bod yna farchnad i ddigwyddiadau rhithiol barhau, ond at ddiben ehangu cynulleidfa’r sin yn fwy na chyfoethogi profiad y nifer sy’n eu dilyn yn barod. Mae yna ddigon o bethau cadarnhaol eraill y gallwn eu cymryd o’r pandemig, fel y mae Gwilym yn ei bwysleisio. “Os oes UN nyrs yn rhywle yn cael mwynhad a phleser o wrando ar fiwsig ar y radio wrth ddychwelyd adra wedi shifft arteithiol, ‘da ni ‘di gneud ein job! Mae cerddoriaeth yn dod â phleser dydi’r natur ddynol methu byw hebddo.” Mae’r pandemig wedi taflu her ar ôl her at y sin gerddoriaeth Gymraeg, a hawdd fyddai myfyrio’n ormodol ar y colledion enfawr dros y flwyddyn ddiwethaf. Fodd bynnag, mae’n amlwg bod pawb ynghlwm â hi wedi ymateb i’r heriau hyn, a dangos i’r byd ein blaengarwch a’n hangerdd i sicrhau parhad i’n diwylliant yn y byd cyfoes.\n’Nath Merched yn Gwneud Miwsig ddechre fel cyfres o weithdai ledled y wlad, a bwriad y gweithdai yma oedd cynnig lle saff i ferched ddysgu sgiliau sydd yn ymwneud â cherddoriaeth a dysgu gan rhai o fenywod blaenllaw y sin gerddorol yng Nghymru. Gathon ni weithdai anhygoel gyda thiwtoriaid fel Adwaith a Heledd Watkins yn cynnig gweithdai offerynnol a chyfansoddi. Ani Glass yn gwneud gweithdai celf a dylunio. Anya Bowcott yn gwneud gweithdai DJ-io ac Elin Meredydd yn edrych ar imagery mewn cerddoriaeth. Roedden nhw’n weithdai anhygoel gyda llwyth o ferched gwahanol yn dod at ei gilydd i ddysgu. Ond yn sgîl Covid-19, yn amlwg roedd rhaid i hwn ddod i stop, felly wnaethon ni fel tîm benderfynu creu zine a podcast yn ystod y pandemig. Roedd y zine yn cael ei arwain gan Cat Morris ac roedden ni’n dewis un curadur ar gyfer pob un. Ewch i dudalen instagram @ merchedmiwsig i’w darllen! Gyda’r podcast, roedden ni’n awyddus i glywed storïau menywod y sin, siarad gyda nhw am eu profiadau, eu taith a’i gweledigaeth am y byd cerddorol yma yng Nghymru a thu hwnt. Ma’ nhw’n sgyrsie difyr a phwysig, a phob un yn hollol wahanol i’w gilydd sydd yn wych. Fi’n gobeithio bod y gwrandawyr yn clywed stori’r menywod yma a chael eu hysbrydoli.\nyn y diwydiant. Yn y gobaith y bydd clywed y sgyrsie yma yn ysbrydoli eraill i droedio i mewn i’r diwydiant.\nProfiad Fi wastad mor, mor ddiolchgar i’r menywod sy’n cymryd rhan am fod mor onest ac agored. Mae’n dipyn o beth i eistedd i lawr a siarad am dy siwrne di, a ma’ fy niolch iddynt yn enfawr. Fi hefyd yn caru siarad gyda phobl, felly ma’ cal eistedd i lawr gyda rhywun a siarad am eu gyrfa a’u gwaith yn fraint anferthol. artist neu rywun sy’n gweithio yn y sin. Mae’n ddiddorol clywed beth sy’n ysbrydoli artistiaid a bandie. Os chi’n caru cerddoriaeth a moyn dysgu mwy am y broses o greu a gweithio yn y diwydiant, mae’n werth tiwnio mewn.\nEthos Mae’r diwydiant cerddoriaeth yng Nghymru a thu hwnt yn llawn dynion ac felly mae’n holl bwysig i ddogfennu storïe a siwrne menywod sydd yn creu cerddoriaeth ac sy’n gweithio\nArgymhelliad Gwrachod Heddiw - fi ’di wir mwynhau gwrando ar y podcast yma’n ddiweddar, ma’n nhw’n sgyrsie diddorol iawn a fi wastad yn edrych ’mlan i glywed y nesa’. Ond massive guilty pleasure fi yw crime podcasts, gallen i gerdded am filltiroedd yn gwrando ar y rhain. Un ’nath newid byd fi yn ddiweddar oedd ‘Shreds: Murder in the dock’ ar BBC Sounds. Os chi heb wrando arno fe, gwnewch yn syth.\nCynnwys Ma’ pob sgwrs yn wahanol, ond mae’n wych cael syniad o hanes band a sut ddaethon nhw at ei gilydd, dysgu mwy am lwybr gyrfa yselar.cymru\n10 uchaf albyms\nWel, roedd 2020 yn flwyddyn heb ei thebyg ac yn sicr fe chwalwyd cynlluniau nifer o gerddorion, yn enwedig rheiny oedd yn cynllunio rhyddhau albyms yn ystod y flwyddyn. Penderfynodd rhai i oedi eu recordiau hir am y tro, ond brwydrodd eraill ymlaen a hyrwyddo gorau posib dan yr amgylchiadau - parch. Cofiwch chi, efallai na fyddai ambell record hir wedi ymddangos o gwbl oni bai am y clo mawr. Er gwaetha popeth, roedd modd cynnwys 27 o albyms ar bleidlais ‘Record Hir Orau’ 2020 Gwobrau’r Selar, a dyma’r 10 uchaf ym marn y pleidleiswyr…\nMai – Georgia Ruth Label: Bubblewrap\nCollective Rhyddhawyd: Mawrth Ar ôl arbrofi mwy gyda Fossil Scale, dychwelodd Georgia Ruth at sain tebycach i’w halbwm cyntaf ar Mai. Ac efallai bod hynny’n briodol gan fod y casgliad yn mynd i’r afael a’i gwreiddiau, gan symud yn ôl i dref ei magwraeth, Aberystwyth, i fagu ei phlentyn cyntaf a recordio Mai. “Mae’n record gref sydd fel y thema sy’n dew drwy’r caneuon yn gweld Georgia Ruth yn blaguro’n artist hyderus” [Lois Gwenllian, Y Selar, Mawrth 2020]\nLlyfrau Hanes – Alun Gaffey Label: Recordiau Côsh Rhyddhawyd: Ebrill Ail albwm cyn-aelod Pwsi Meri Mew a Radio Luxembourg/Race Horses, ac un a gafodd gryn dipyn o ganmoliaeth er gwaethaf ymddangos reit ar ddechrau’r cyfnod clo. Roedd yr enw’n sicr yn amserol, a felly hefyd y sain a theimlad dystopaidd oedd i’r casgliad. “...o gofio’n ôl at y cyfyngiadau mewn grym ar adeg rhyddhad Llyfrau Hanes, mor braf oedd cael dianc i wynfyd naturiol ym mhen Alun Gaffey…” [Tegwen Bruce-Deans, Y Selar, Tachwedd 2020].\nCofi 19 Label: Recordiau Noddfa Rhyddhawyd: Gorffennaf Casgliad o draciau wedi eu casglu a churadu gan griw Pasta Hull yn ystod y cyfnod clo, ac sy’n adlewyrchiad o’r gymuned o artistiaid amrywiol sydd wedi tyfu o gwmpas y grŵp o Gaernarfon. Ymysg y 22 o draciau mae 16\nymddangosiadau gan Pys Melyn, Cefn Du, Rhys Trimble, 3 Hwr Doeth, Twmffat, Papur Wal a Kim Hon - dipyn o gasgliad.\nHunanladdiad Atlas – Dafydd Hedd Label: Annibynnol Rhyddhawyd: Ebrill Un o artistiaid bywioca’ a mwya’ positif 2020 heb os - dyma chi ŵr ifanc sydd wedi gweithio’n galed, a chadw’r ffydd drwy gydol y flwyddyn a theg dweud ei fod yn esiampl ardderchog i gerddorion ifanc eraill. Am yr ail waith yn olynol hefyd, mae Dafydd yn ffeindio record hir ganddo ar restr 10 uchaf albyms y flwyddyn ac mae hynny’n dysteb i’w waith hyrwyddo diflino. “Dyma i chi foi dwy ar bymtheg oed sydd wedi cyfansoddi, recordio a rhyddhau dau albwm ei hun o fewn blwyddyn!” [Gwilym Dwyfor, Y Selar, Hydref 2020]\n3 - Elis Derby Label: Recordiau Côsh Rhyddhawyd: Ionawr Weithiau, mae ‘na fantais i gael eich record allan yn fuan yn y flwyddyn yn hytrach nag aros i fanteisio ar gyfleoedd hyrwyddo gwyliau’r haf neu siopa gwyllt y Nadolig! Fe ganfu Elis Derby hynny wrth iddo ryddhau albwm cynta’r flwyddyn fis Ionawr a chael cyfnod bach golew i’w hyrwyddo cyn y clo. Mae pawb yn gwybod am dalent cerddorol Elis, ac roedd eisoes wedi gosod ei stamp gyda senglau cyn rhyddhau’r albwm sy’n ei ddyrchafu i’r lefel nesaf. “Mae yna ryw naws ifanc cwl yn ei gylch ac mae ganddo ddawn arbennig o greu caneuon\npop bachog sy’n teimlo’n gyfarwydd yn syth.” [Gwilym Dwyfor, Y Selar, Mawrth 2020]\nMirores – Ani Glass Label: Recordiau Neb Rhyddhawyd: Mawrth Roedd cryn heip ynghylch ag albwm cyntaf Ani Glass, ac yn sicr wnaeth y casgliad mo’n siomi pan gafodd ei ryddhau’n swyddogol jyst cyn y clo. Er gwaetha’r ergyd i’r cynlluniau gigio, mae enw Ani fel petai wedi bod ym mhobman dros y flwyddyn ddiwethaf, a doedd hi ddim yn syndod gweld Mirores yn cipio teitl ‘Albwm Cymraeg y Flwyddyn’ yr Eisteddfod Genedlaethol. Casgliad gwych. “Mae posib gwneud caneuon electronig eitha’ syml ond does dim o hynny ar Mirores, maent i gyd yn llawn haenau cymleth o guriadau, seiniau, melodïau, samplau a lleisiau.” [Gwilym Dwyfor, Y Selar, Mawrth 2020]\nY Drefn – Mared Label: Recordiau I KA CHING Rhyddhawyd: Awst Rhaid bod yn ddiolchgar i gyfnod y clo am rai pethau, ac mae albwm cyntaf Mared yn un o’r pethau hynny. Canslwyd y sioe gerdd West End roedd y gantores dalentog yn perfformio ynddi o ganlyniad i Covid, ond galluogodd hynny hi i fynd ati i orffen gweithio ar Y Drefn ac rydan ni’n ffodus iawn o hynny. “Mae bob dim am Mared yn gwbl ddidwyll, a dyna ydi tarddiad llwyddiant yr albwm. Does ‘na ddim ffys, dim gimics, dim ond talent a didwylledd sy’n gadael i ni deimlo pob cân yn bersonol.”\nMap Meddwl – Yr Eira Label: Recordiau I KA CHING Rhyddhawyd: Mai Lle gynigiodd y clo mawr gyfleodd i nifer o artistiaid unigol, does dim amheuaeth bod y diffyg gigs wedi effeithio’n fawr ar lawer o fandiau. Un o’r rheiny oedd Yr Eira, ac er iddynt barhau â’r cynllun i ryddhau eu hail albwm, mae’n weddol sicr y byddai Map Meddwl wedi cael llawer mwy o sylw gyda chyfleoedd gigio arferol yr haf. Er hynny, mae’r casgliad wedi cael clod o bob cyfeiriad gan ddangos datblygiad amlwg yn sŵn y grŵp. “O’r nodyn cyntaf, sylweddolwn nad brawd bach indie jangle Sŵnami ydy Yr Eira bellach. Mae Map Meddwl wedi caniatáu i’r band gerfio a diffinio eu hunaniaeth unigryw.” [Tegwen BruceDeans, selar.cymru, Mai 2020]\nRhywbryd yn Rhywle - Lewys Label: Recordiau Côsh Rhyddhawyd: Mawrth Disgrifiodd adolygydd Y Selar, Aur Bleddyn, albwm cyntaf Lewys fel “... campwaith ymysg y genhedlaeth goll o albyms a diflanodd yn niwl y cyfnod clo”. Roedd peryg gwirioneddol o hynny wrth i’r record gael ei rhyddhau ar union wythnos y clo mawr cyntaf, ond diolch i hyrwyddo dyfeisgar y band ifanc, a’u poblogrwydd pur ymysg y gynulleidfa, bu’r albwm ymhell o fod yn anghof. Yn llawn o alawon bachog ac egni ieuenctid yn llifo ohono, does dim rhyfedd gweld yr albwm tua brig y rhestr eleni. “Cewch eich ysgwyd gan egni’r band yma, egni y gallwn ni ond gobeithio ei brofi’n fyw, rhywbryd, rhywle.” [Aur Bleddyn, Y Selar, Hydref 2020]\nBwncath II – Bwncath Label: Rasal Rhyddhawyd: Mawrth Un arall o’r albyms oedd mewn peryg o fynd ar goll o ganlyniad i ddyddiad rhyddhau fel roedd y pandemig yn gafael o ddifrif, a chynlluniau hyrwyddo’n cael eu chwalu. Ond esiampl arall hefyd o fand aeth ati i hyrwyddo’n greadigol gyda chyfres o fideos cartref a ddenodd filoedd o wylwyr. Digon prin fu llwyddiant y grwpiau mwy gwerinol yng Ngwobrau’r Selar dros y blynyddoedd, ond yn amlwg mae gan Bwncath ryw sbarc i’w cerddoriaeth sy’n apelio at gynulleidfa eang, ac mae Bwncath II yn record fydd yn cael ei gweld fel clasur am flynyddoedd i ddod. “Does dim dwywaith y bydd yr albwm yma’n byw’n hir ar ein tonfeddi.” [Lois Gwenllian, Y Selar, Hydref 2020]\nN e w y d d ar y Sin Un hanner o Sôn am Sîn, Gethin Griffiths, sydd wedi bod yn edrych ar yr hyn sydd yn Newydd ar y Sin ar ran Y Selar y tro hwn. Rydym ni wedi hen flino ar bobl yn dweud bod pethau wedi bod yn wahanol dros y flwyddyn ddiwethaf. Fodd bynnag, mae’r sefyllfa wahanol hon yr ydym ni’n ei wynebu yn galw am ddatrysiadau gwahanol ac am ffyrdd gwahanol o feddwl. Yn y diwydiant cerddorol, lle’r oedd bodolaeth perfformiadau byw a lleoliadau gigs yn fregus beth bynnag, mae galw wedi bod ar bobl i fod\nCredit lluniau: FfotoNant\nGigs Tŷ Nain\nYn absenoldeb gigs ‘go iawn’, mae ’na nifer o bobl wedi mynd ati i geisio llenwi’r bwlch gyda’r peth agosaf y gallwn ni ei gael at hynny ar hyn o bryd, sef gigs rhithiol. Mae’r rhain wedi amrywio o fideos byw o lofft yr artist, i gynhyrchiadau proffesiynol sydd yn ymdebygu i raglenni teledu. Mae’r rhan fwyaf o’r gwyliau celfyddydol mawr wedi cynnal digwyddiadau o’r fath, ac rydym ni’n disgwyl i’r rhan fwyaf ohonyn nhw barhau i wneud hyn flwyddyn yma. Y criw diweddaraf i ymuno â’r gêm yw criw Gigs Tŷ Nain. Ymddangosodd y gig gyntaf ar YouTube ar ddydd Calan eleni, gydag Alffa, Malan, Elis Derby a Gwilym yn perfformio. Yr artistiaid eu hunain (y rhan fwyaf ohonyn nhw ar label Côsh), oedd yn gyfrifol am drefnu’r gig, ynghyd â Dafydd Owen (ffotoNant), y dyn camera a’r ffotograffydd sydd hefyd wedi drymio i fandiau fel Sibrydion a BOI. Ond nid gig ‘DIY’ gyda safonau cynhyrchu isel mohono o gwbl. Trawsnewidiodd y criw Neuadd\nyn greadigol ac i sicrhau bod cerddoriaeth newydd yn parhau i gael ei greu a’i gynhyrchu. Mae yna nifer o bethau cadarnhaol wedi codi o’r diflastod mawr. Mae cerddoriaeth electronig yn ffynnu, a’r artistiaid hynny oedd yn cael eu hanwybyddu, braidd, yn cael clod haeddiannol. Yn absenoldeb gigs byw, hefyd, mae ’na fwy o fri wedi bod ar ddarlledu cerddoriaeth ar y cyfryngau, ac mae hynny’n rhoi gwên fawr ar wynebau’r rhai oedd yn galw am fwy o hynny cyn y pandemig.\nMynytho ym Mhen Llŷn i edrych fel ystafell fyw eich nain neu’ch taid, ac yn hytrach na chael setiau llawn gan fandiau yn dilyn ei gilydd, roeddem ni’n cael caneuon am yn ail gan artistiaid, gyda’r camera’n symud rhwng gorsafoedd gwahanol à la Jools Holland. Rhwng hynny wedyn, roedd ’na gyfweliadau doniol, y rhan fwyaf ohonyn nhw’n cael eu cynnal gan yr amryddawn Elis Derby, ac mi’r oeddan nhw yn achosi i rywun chwerthin go iawn. Gan amlaf, mae cyfweliadau fel hyn yn gallu teimlo ychydig yn chwithig, ond roedd yn amlwg bod y criw i gyd yn adnabod ei gilydd yn ddigon da i’w cynnal. Mae’n deg dweud bod y criw wedi newid y gêm o ran yr hyn y gallwn ni ei ddisgwyl gan gigs rhithiol yn y flwyddyn yma, ac yn hytrach na cheisio llenwi gagendor y gigs byw yn unig, roedd yn ceisio gwneud rhywbeth unigryw. Mae ’na sibrydion eu bod nhw wrthi’n cynllunio mwy ohonyn nhw, a gobeithio y cawn ni weld amrywiaeth eang o artistiaid yn perfformio yn Nhŷ Nain yn y dyfodol.\nTa c s i d e r m i Mae Gwenllian Anthony wedi bod yn un o gerddorion mwyaf nodedig Cymru dros y blynyddoedd diwethaf, fel un rhan o driawd Adwaith. Mae’r band wedi tynnu sylw’r Cymry, yn ogystal â rhai y tu hwnt i’r ffin, yn dilyn blynyddoedd o ryddhau cerddoriaeth flaengar ar label Libertino. Mae’n hynod gyffrous gweld bod gan Gwenllian brosiect cerddorol arall, y tro hwn gyda Matthew Kilgariff. Mi deithiodd Matthew gydag Adwaith fel cerddor sesiwn yn ystod taith Melyn, ac ar ôl treulio llawer o amser gyda’i gilydd yn ystod y clo mawr, mi ddefnyddiodd y ddau stiwdio recordio Matthew i greu cerddoriaeth newydd. ‘Gwir’ yw enw eu sengl gyntaf, ac mae wedi creu argraff yn barod. Mae’r gweadau tywyll wedi cael eu hysbrydoli gan artistiaid fel The Flaming Lips, The Brian Jonestown Massacre a The Breeders, ond mae ’na alawon bachog, cryf, yno hefyd sydd yn creu cydbwysedd diddorol. Ar y trac, mae Davey Newington o Boy Azooga a Matthew Evans o KEYS yn ymddangos, ac mae’n amlwg bod artistiaid Libertino yn parhau i hoffi gweithio gyda’i\nY Dail Pan ’naethon ni glywed ‘Y Tywysog a’r Teigr’ am y tro cyntaf tua mis Hydref llynedd, roedd rhywun yn meddwl bod ’na un o aelodau Radio Luxembourg/Race Horses wedi\ngilydd. Yn union fel yr hyn y mae artistiaid Côsh yn ceisio ei wneud gyda Gigs Tŷ Nain, mae ’na ddelwedd ac aesthetig yn datblygu rhwng y teulu hwn o artistiaid. Maen nhw wedi gaddo y bydd ’na fwy o gerddoriaeth ar y ffordd eleni, ac os bydd yn parhau ar yr un trywydd â ‘Gwir’, mi fydd Tacsidermi’n un i gadw llygaid arnyn nhw dros y misoedd i ddod.\ndechrau prosiect newydd, neu, o leiaf, rhywun oedd yn gwrando ar Gorky’s ’nôl yn y 90au ac eisiau dod ag ychydig o nostalgia i ni. Roedd hi’n sioc darganfod mai’r person y tu ôl i Y Dail yw Huw Griffiths o Bontypridd, sydd yn 17 oed.\nMae’n swnio fel cân sydd wedi ei chrefftio gan gyfansoddwr hynod brofiadol. Efallai bod y sain yn nostalgic, ond mae’r rhythmau anghyson a’r riffs ar y gitâr a’r synths, a’r lleisiau quirky yn achosi iddi ennill ei lle fel clasur modern yn barod. Mae artistiaid fel Ynys wedi dod a dôs i ni o’r nostalgia hwn yn barod dros y blynyddoedd diweddar, ond mae’r math yma o gerddoriaeth yn profi i fod yn oesol. Wedi’r cyfan, mae’r seicadelia ysgafn, bachog yma wedi bod yn sain poblogaidd mewn cerddoriaeth Gymreig yn ddi-dor ers y nawdegau. I gyd-fynd gyda’r gân, mae ’na fideo ar gael ar eu sianel YouTube, ac mae’r blas yr ydym ni’n ei gael o Huw fel canwr blaen yn ddigon i wneud i chi edrych ymlaen yn fawr at y tro cyntaf y cawn ni ei weld yn perfformio mewn gig. Daeth y gân yn ail ar Siart Amgen Rhys Mwyn eleni, a derbyniodd Y Dail y wobr am ‘Artist Y Dyfodol’ yn ein gwobrau ni ar Sôn am Sîn. yselar.cymru\nLaura Nunez Bwriad yr eitem hon yw dysgu mwy am ysbrydoliaeth a dylanwadau rhai o wynebau cyfarwydd y sin. Pa berson, digwyddiad a lle sydd wedi eu dylanwadu? Pa gyfnod sydd wedi eu hysbrydoli? Pam eu bod yn gwneud cerddoriaeth?\nn ymgymryd â’r her y tro hwn y mae Laura Nunez. Yn fwy adnabyddus o bosib fel Laura She’s Got Spies, mae’r artist amryddawn ac amlieithog wedi bod yn creu cerddoriaeth ers pymtheg mlynedd a mwy ac yn gyfarwydd iawn i ddilynwyr sin gerddorol Caerdydd yn enwedig. Mae hi wedi bod yn gynhyrchiol iawn dros y flwyddyn neu ddwy ddiwethaf, yn rhyddhau’r albwm Gymraeg, Wedi yn 2018, ac yna’r casgliad amlieithog, Isle of Dogs yn 2020. Ond beth sydd wedi ffurfio’r artist yma? Beth sydd wedi dylanwadu a llywio gyrfa gerddorol Laura? Beth yw ei DNA creadigol? Pwy? Dylanwad amlwg i mi ydy’r Super Furry Animals, achos enwais i fy mand i ar ôl eu cân o’r albwm Radiator. O’n i’n gwrando ar fandiau fel SFA, Gorky’s Zygotic Mynci a Melys yn y 1990au pan o’n i’n yr ysgol yn Llundain, a nes i ddechrau dysgu Cymraeg ar fy mhen fy hun, achos o’n i’n cael fy ysbrydoli gan eu cerddoriaeth. O’n i’n mynd i gigs Cymraeg yn Llundain, ac yn teithio i gigs yng Nghaerdydd a Chasnewydd hefyd, ac wedyn nes i symud i Gaerdydd, ble dysgais i Gymraeg yn iawn mewn dosbarth, cyn i mi ddechrau fy mand. Mae sain y band wedi cael ei ddylanwadu gan y bandiau hynny, ond hefyd gan fandiau fel Blur, The Good, the Bad & the Queen a Supergrass. Beth? Chwarae ar Bandit ar S4C flynyddoedd yn ôl, yn 2007. Chwarae ‘Dwi Wedi Marw’ ar Bandit a oedd y tro cyntaf i mi chwarae’n fyw, do’n i erioed wedi chwarae gig cyn hynny, dim ond recordio caneuon yn y tŷ, felly o’n i mor nerfus, ac roedd cryndod yn fy llais. Roedd hi’n brofiad gwych a neis cael y siawns i gael platfform fel ’na yn y dyddiau cynnar. Dwi’n cofio o’n i’n llai nerfus pan chwaraeais i fy gig cyntaf wedyn yng Nghlwb Ifor Bach yng Nghaerdydd! Un profiad arall cofiadwy a swreal oedd cael y siawns i chwarae cân ar long yn Antarctica. Enillais i daith yna, rhywle dwi ’di breuddwydio am fynd iddo, ac roedd hi mor brydferth, hudolus a swrrealaidd bod yna. Roedd bar gydag adloniant ar y llong, ac roedd y criw, sy’n gyrru cychod Zodiac yn y dydd, yn chwarae cerddoriaeth yna yn y nos. Gofynnais i un ohonyn nhw, Kevin, sy’n gerddor yng Nghanada y tu allan i’r tymor Antarctig, os oedd hi’n bosib iddo chwarae gyda fi, felly dysgodd e ‘Methu Meddwl’ mewn hanner awr, a gwnaethom ni berfformio hi i’r teithwyr a’r criw pan ro’n ni’n docio yn harbwr Neko wedi’i amgylchynu gan fynyddoedd eira a rhewlifoedd. 20\nLle? Dwi’n teimlo mai Caerdydd yw cartref y band, achos dwi ’di ysgrifennu llawer yna, ac yn recordio yna ar ôl byw yna am amser hir, ond dwi ’di bod yn ysgrifennu llawer yn Llundain hefyd yn ddiweddar, ar ôl bod yma trwy’r cloi lawr. Mae Mosgo, Rwsia yn lle pwysig hefyd, achos ro’n i’n byw yna am dair blynedd pan o’n i’n gweithio mewn ysgol ryngwladol, ac ysgrifennais i fwyafrif o’r caneuon ar yr albwm Isle of Dogs yno. Mae hi’n ddinas hardd a diddorol, ond ar yr un pryd yn le anodd ac mae bywyd yna’n eitha’ gwahanol. Ysgrifennais i gân yn Rwsieg hefyd ar ôl dysgu tipyn bach o’r iaith yna. O’n i’n teithio lot o gwmpas Rwsia a’r byd achos ges i wyliau hir yn fy swydd, felly cefais fy ysbrydoli gan sawl gwlad, a phobl wnes i gwrdd â nhw ar fy nheithiau. O’n i’n ysgrifennu caneuon ar iPad neu ffôn pan o’n i’n teithio ar deithiau hir, fel y gân ‘Vladivostok’, a ysgrifennais wrth hedfan am naw awr yn ôl i Fosgo o’r ddinas ar arfordir dwyrain Rwsia. Yn y deng mlynedd yr ysgrifennwyd y caneuon ar Isle of Dogs es i i fwy na 50 o wledydd, felly mae darnau o ysbrydoliaeth o bob cwr o’r byd yna. Pryd? Roedd y 1990au yn gyfnod pwysig i mi, achos dyna pan ddarganfyddais i fandiau iaith Gymraeg fel Super Furries, Gorky’s, Melys a Catatonia, a ges i fy ysbrydoli i wneud albwm yn y Gymraeg hefyd, ond ar y pryd doedd gen i ddim yr hyder na’r gallu i’w wneud o. ’O’n i’n ffan mawr o lawer o fandiau ‘Britpop’ yn y 1990au hefyd, fel Blur, Supergrass, 60 Ft. Dolls a Kenickie, a dwi dal yn hoffi mynd i rai o’u gigs, fel Supergrass, a ail ffurfiodd a theithio ychydig cyn y cloi mawr. Cefais i fy nghyflwyno i’r gerddoriaeth hynny gan raglenni radio fel The Evening Session gyda Steve Lamacq a Jo Whiley, a rhaglen John Peel ar Radio 1. Ces fy ysbrydoli i ddechrau band pan welais i fenywod fel Miki Berenyi o Lush, yn edrych mor cŵl a hyderus, a’i gwallt coch anhygoel ar y pryd oedd yn fy ysbrydoli i liwio fy ngwallt yn goch am fwy na deng mlynedd. Pam? Dwi’n byw am gerddoriaeth, felly mae’n teimlo fel rhywbeth y mae’n rhaid i mi ei wneud, fel bwyta neu gysgu. Mae cerddoriaeth yn ffordd o ddianc, yn enwedig nawr yn y cloi mawr pan mae’r byd yn rhyfedd iawn, felly mae’n hanfodol i mi. Mae’n drueni nad oes gigs ar hyn o bryd, a phwy a ŵyr pryd byddan nhw’n dod yn ôl yn iawn, ond maen nhw’n lleoedd pwysig ble mae pobl yn dod at ei gilydd a mwynhau’r awyrgylch ac yn cael eu hysbrydoli. Gobeithio y gellir gweld pwysigrwydd lleoliadau ac y gallent ddod yn ôl yn fuan achos mae’r amgylchedd ar-lein yn teimlo’n glinigol. Dwi’n edrych ymlaen at chwarae gig neu wylio bandiau gyda llawer o bobl o gwmpas fi eto.\nColofn Sarah Wynn Griffiths Un a gyrhaeddodd y tri uchaf yng nghategori ‘Seren y Sin’ Gwobrau’r Selar sy’n sôn am waith amhrisiadwy a blwyddyn heriol i Radio Ysbyty Gwynedd. Wnes i ddechrau cyflwyno ar Radio Ysbyty Gwynedd tra’r oedd fy nhaid yn yr ysbyty. Roedd o’n wael iawn yn anffodus ac yn yr ysbyty am gyfnodau hir. Roedd o wrth ei fodd efo cerddoriaeth ac yn gwrando ar Radio Ysbyty Gwynedd yn rheolaidd. Ro’n i’n emosiynol wrth glywed fod rhai o’r cyflwynwyr yn dod draw i’w weld o am sgwrs yn aml ac i ofyn a fysa fo’n hoffi cais ar y radio. Roedd hyn mor werthfawr i mi ac ro’n i eisiau rhoi rhywbeth yn ôl i’r orsaf arbennig yma, yn enwedig hefyd gan bo’ fi’n caru cerddoriaeth! Dwi’n cyflwyno bob nos Iau yn chwarae caneuon newydd gan artistiaid Cymraeg a rhyngwladol yn ogystal â cheisiadau a chaneuon i godi calon. Dwi hefyd yn gwirfoddoli fel aelod o’r Pwyllgor ac fel Swyddog Marchnata a Chyfryngau Cymdeithasol. ’Da ni’n darlledu’n ddyddiol, 24 awr y dydd. Mae gennym nifer fawr o raglenni Cymraeg ar ein gorsaf. Gall gwrandawyr wrando yn yr ysbyty wrth eu gwlâu neu ar-lein ar ein gwefan www.radioysbytygwynedd.com. Llynedd, fe gawsom ni flwyddyn heriol. Nôl ar ddechrau mis Mawrth, fe wnaethom ni ganslo ymweld ag wardiau i ofyn am geisiadau a symud ein stiwdio i gartref ein rheolwr stiwdio er mwyn gallu parhau i ddarlledu’n saff. Fel elusen, ’da ni’n dibynnu ar ein digwyddiadau elusennol a rhoddion caredig i barhau ein gwasanaeth ar gyfer y cleifion a’r gymuned.\nRoedd rhaid i ni ganslo tri digwyddiad elusennol ond ges i’r syniad o ’neud rhyw fath o gig ar-lein. Fe wnaeth y syniad ddatblygu ac fe wnaethon ni drefnu ein gwyliau mawr ar-lein, Gŵyl Corona a Gŵyl Corona Xtra, efo naw awr o gerddoriaeth ac adloniant gan ein hartistiaid lleol anhygoel a neges a pherfformiadau arbennig gan KT Tunstall a The Joy Formidable o America! Fe wnaethon ni godi dros £2,000 gan sicrhau dyfodol ein gwasanaeth am flwyddyn arall a rhoi £500 yr un i wardiau Alaw a Covid-19 yn Ysbyty Gwynedd. Fe ddenodd ein gwyliau dros 40,000 o wylwyr! Er bo’ ni methu mynd rownd y wardiau ar hyn o bryd, ’da ni’n cael nifer fawr o geisiadau i anwyliaid sydd yn Ysbyty Gwynedd yn ogystal ag ysbytai eraill ar draws gogledd Cymru, gan mai ni ydi’r unig orsaf radio ysbyty yng ngogledd Cymru erbyn hyn. Mae ein gorsaf yn mynd o nerth i nerth ac er bo’ fi heb fod yn yr un ystafell â’r gwirfoddolwyr eraill ers bron i flwyddyn, dwi’n teimlo ein bod ni’n agosach fyth fel tîm. ’Da ni’n cyfarfod ar Zoom yn aml ac ar WhatsApp efo’n gilydd bob dydd. Fe gawsom ein henwebu am ‘Orsaf Radio y Flwyddyn’ yng ngwobrau mawreddog Community Radio Awards 2020 ac mae gennym ni wrandawyr rhyngwladol wythnosol o India, Seland Newydd a Chanada. Fe wnaeth gohebydd o’r New York Times gysylltu efo ni, wedi clywed amdanom ni gan y BBC! Dwi’n meddwl fod Radio Ysbyty Gwynedd yn linc bwysig iawn rhwng anwyliaid a hefyd yn linc bwysig rhwng yr ysbyty a’r gymuned. Mae’r orsaf yn fy helpu i i gadw’n bositif a dwi’n falch iawn fy mod yn cyflwyno a gwirfoddoli ar yr orsaf yma.\nFeiral – Mr Y cerddor diweddaraf i ymgymryd â her Y Selar yw Mark Robers. Mae cyn aelod Y Cyrff a Catatonia wedi bod yn gynhyrchiol tu hwnt dros y blynyddoedd diweddar a rhyddhaodd Feiral, ei drydydd albwm unigol o dan yr enw Mr ym mis Rhagfyr. Y sialens iddo, mewn dim ond brawddeg yr un, cyflwyno’r albwm, Drac Wrth Drac. 1. Aberthu’r Fuwch Bwystfil agoriadol Wagneraidd. 2. Uh Oh Sylwi bod y daith yn hir, heb fynd i unrhyw le! 3. Mwyar Duon Natur a chariad o fewn sefyllfa dan glo rhwystredig. 4. Onimisho Lawr efo’r kids ond dwi’m yn afr!\n5. Teigr Teigr Rhybuddion o’r wyneb glo. 6. Bregus Cariad fel blanced sy’n pendilio rhwng rhoi cysur a mygu. 7. Creithiau Amhosib cyrraedd hanner cant heb berchen ar rai o’r rhain. 8. Dwi’n Sori Dau air sy’, efo’i gilydd yn gallu\nagor giatiau maddeuant. 9. Saeson Cefnogwch eich tîm pêl droed lleol, medd y cefnogwr Man Utd. 10. Saeson 2 Rhedais i ffwrdd efo’r cysyniad a’i briodi. 11. Os Ti Moyn? Fflach o bositifrwydd yn ystod misoedd hir tywyll. 12. Don’t Follow Peidiwch dilyn fi, dwi ddim yn gwybod y ffordd! 13. Ffisig Os does ‘na ddim side effects, placebo ydi o. 14. Dim Byd Newydd Dan Yr Haul Yr ailadrodd yn bwyta rhywun o’r tu mewn. 15. Mr Courier Fel ‘sa prynu rwbath newydd yn datrys pob dim. 16. Yr Unig Beth I Fod Ofn O Haws dweud ‘na gwneud.\nColofn Huw Stephens Y DJ a’r boi clên sydd yn bwrw golwg nôl wrth i’w gyfnod gyda Radio 1 ddod i ben.\nes i adael Radio 1 diwedd llynedd, ar ôl, gulp, 21 mlynedd. Nes i ymuno i gyflwyno Session in Wales gyda Bethan Elfyn yn 1999, ac aros ar yr orsaf yn cyflwyno rhaglenni yn y dydd, a mwy yn y nos. Y rhaglenni nos oedd fy hoff bethau, yn dilyn ôl traed fy arwyr Steve Lamacq, Jo Whiley a John Peel. Pan gwrddais i â Peel gynta’, yn y lifft yn hen adeilad Radio 1, y peth cynta’ ’naethon ni siarad amdano oedd Datblygu. Roedd e’n ffan enfawr o’r band pwysig, ac roedd gennym rywbeth yn gyffredin o’r dechrau. Roedd Peel wedi bod yn gefnogol i fy label, Boobytrap Records, a ’nai byth anghofio’r buzz o glywed e’n cyflwyno’r sengl Texas Radio Band roedden ni newydd ryddhau. Mae pawb angen rhyw fath o gefnogaeth, rhywun, unrhyw un, arall, i ddweud ‘mae hwn yn dda’. Roedd e’n ddiddorol bod yn Llundain yn ystod y cyfnod hwnnw. Dyna oedd canolbwynt y diwydiant cerddoriaeth, ac roedd bandiau o Gymru’n cael chwarae teg am gyfnod. Rwy’n teimlo, wrth i stream-io cerddoriaeth ddod yn fwy poblogaidd, bod\nhyn wedi newid. Mae’n anoddach i fandiau gitâr yn gyffredinol erbyn heddiw, ond mewn byd o artistiaid rhyngwladol ar yr un platfform, mae’r ffigurau’n siarad dros eu hunain. Mae miliynau’n stream-io’r hits yn ddyddiol, felly rhain sy’n cael eu hadlewyrchu mewn siartiau. Dyna pam fod rhaglenni’r nos ar Radio Cymru, a pherlau fel Adam Walton a Beth Elfyn ar Radio Wales yn hanfodol, i’r artistiaid, i’r labeli, ac i’r cymunedau sy’n fregus a heb ganolbwynt arall i’r gelfyddyd. Yn ystod y pandemig, heb gigs, ac ar adegau, heb siopau, mae’r radio wedi bod yn ffrind ac hyd yn oed yn fwy hanfodol. Rwy’n falch iawn fod cymunedau’n ffurfio ar blatfformau, fel AM, Hansh, Y Selar a chymaint mwy. Fy hoff beth ers yn ifanc yw ffeindio cân a dweud yn syth; gwrandewch ar hon. Rhaid i mi ddiolch i’r BBC am adael i fi, ac eraill fel fi, allu ’neud hynny, fel a fynnof. Ond mae popeth da yn dod i ben ac fe ddaeth fy amser ar Radio 1 i ben. Yn gyffrous iawn, mae Sian Eleri Evans o Gaernarfon wedi dechrau ei rhaglen hi ar Radio 1. Dwi’n dymuno’n dda iawn iddi hi;\nmae’n ddarlledwraig wych ac yn ffan enfawr o gerddoriaeth. A dwi’n gwbod bydd cerddoriaeth o Gymru, yn y ddwy iaith, yn cael chwarae teg ganddi. Mae hi, fel fi, yn gwrando ar diwns Cymraeg yng nghyd-destun y gwrandawyr, ac mae’n fraint cael adlewyrchu hynny ar blatfform fel Radio 1. Fi’n dal i ddarlledu bob nos Iau ar BBC Radio Cymru, wedi bod yn ’neud rhaglen wythnosol yma ers ugain mlynedd. Fi’n joio ’neud y Sioe Frecwast Radio Cymru 2 ar fore Gwener, a fi, fel llawer, yn gobeithio bydd yr orsaf yn ehangu yn y dyfodol. Mae 6 Music yn orsaf bwysig, mae’r gefnogaeth mae’n rhoi i artistiaid annibynnol a cherddoriaeth sy’n fwy mentrus, yn unigryw. Rwy’n cael darlledu yma o bryd i’w gilydd, ac mae hynny’n ’neud fi’n hapus. O ran y dyfodol, fi’n ffan mawr o beidio poeni’n ormodol am bethe. Mae’r pandemig wedi dysgu rhai ohonom i gymryd un dydd ar y tro. Fi’n edrych ’mlaen at gigs yn ail ddechrau. Fi’n edrych ’mlaen at Eisteddfod unwaith eto. Ond fi’n gwybod hefyd, fydd pethau byth cweit yr un fath byth eto.\nDyma EP dwyieithog sy’n trafod hunaniaeth a ffitio i mewn yn y gymdeithas Gymreig. Mae llinellau bas groovy a synths seicedelig ‘Dyma Ni’ a ‘Meddyliau’ yn adleisio stwff Tom Misch a Loyle Carner ac yn wahanol iawn i gerddoriaeth arferol y Sin Roc Gymraeg. Mae hwn yn EP gwreiddiol sy’n enghraifft arall o orwelion y sin yn cael eu gwthio tuag at synau newydd, neu Sin Electronig Gymraeg efallai? Mae’r EP yn sicr yn cofleidio dwyieithrwydd cymdeithas Cymru fodern, a cheir y llinell addas “mae hunaniaeth\nGymraeg yn complex thing” yn ‘Gwreiddiau’. Yn sicr, mae hunaniaeth Gymraeg yn complex thing, ac mae’r EP hwn yn trafod llawer o deimladau ynglŷn â’r peth, a hynny dros alawon melys. Un o’r rheiny yw’r teimlad o beidio ffitio yn y gymdeithas, megis y llinellau “I don’t feel like I fit in” yn y gân ‘Dyma Ni’ a “dyma fi, plîs derbyniwch y gwreiddiau dwi’n dod o” yn y gân ‘Gwreiddiau’. Mae caneuon yr EP hwn yn dod o’r galon ac yn trafod pynciau cyfoes ac mae’n werth gwrando arno. Felly eisteddwch yn ôl, ac ymlaciwch i lif y dôn. Rhys Ifor\nFeiral Mr Efallai nad ydi Mark Roberts yn gwisgo’i siaced felen eiconig ar glawr ei albwm diweddaraf, ond mae o’n sicr wedi gwisgo’i blecdrym dros y misoedd dwytha’ wrth saernïo trydydd casgliad Mr. Yn ddilyniant i Oesoedd (2018) ac Amen (2019), mae’r catalog 16 trac hwn yn ddarn o gelfyddyd. Profiad ynddo’i hun oedd gwrando ar ‘Bregus’ ym Medi 2020, yn argoeli’n dda ac yn awgrymu efallai y byddai albwm rhif tri yn gwisgo pâr gwahanol o ’sgidie i’r albyms blaenorol. A teg dweud bod Feiral yn sefyll ar ben ei hun, yn gysyniad cignoeth sy’n adlewyrchu ar gyfnod rhyfedd iawn mewn bywyd. Gall pawb uniaethu efo Feiral mewn rhyw fodd neu’i gilydd. Cymaint o onestrwydd sy’n perthyn i’r baledi ’ma o dristwch, hapusrwydd, melancholy, hiraeth, ysfa ac ansicrwydd, nes bod ing personol iawn yn perthyn i’r albwm. Bron ein bod ni’n teimlo i’r byw y bocs Lego o emosiynau sy’n cael eu traddodi, ac mae’r ffaith i Mark a’r aelodau eraill lwyddo i gynhyrchu’r fath linyn cerddorol o’u cartrefi’n rhoi ystyr llawer dyfnach i’r holl beth. Mor agos, ond eto mor bell - does ’na’m dwywaith fod mewnbwn pob cerddor yma. Mae cyfraniad pawb yn teimlo’n hynod unigryw, gan roi iâs abstract iawn i’r casgliad. Nid yn unig ’da ni’n teimlo presenoldeb amrwd pob offeryn, ond hefyd awch a greddf y cerddorion i barhau â’u crefft mewn cwarantîn. Er nid yn arbrofol ei natur fel y cyfryw, mae’n amlwg bod sawl syniad wedi’i daflu i’r pair yn y broses greu, ac mae pob trac yn berwi o wreiddioldeb. Mae’r hooks a’r cymalau bachog sy’n nodweddiadol o ganeuon Mr wedi darganfod eu ffordd i bob twll a chornel o Feiral. Mae ’na trance, mae ’na ddychan, mae ’na Catatonia, a dwi’n credu o roi’r casgliad mewn persbectif, ei fod o’n albwm pwysig tu hwnt. Dwi’n siŵr y cawn ni, rhyw ddydd, brofi catharsis Feiral ar lwyfannau ledled y wlad. A chan obeithio nad i’r awen beidio wedi cyfansoddi’r un ar bymtheg yma, pwy a ŵyr, efallai bydd ’na bedwerydd albwm erbyn hynny. Ond am rŵan, gwrandewch ar hwn o’r top i’r gwaelod a gwerthfawrogwch y darlun di flewyn ar dafod yma o realiti, mae o’n ôsym. Ifan Prys\nTiwns Mr Phormula Mae albwm newydd Mr Phormula yn un ofnadwy o ddiddorol. Mae’r teitl, Tiwns, yn disgrifio’r gwaith yn dda; casgliad o ganeuon rap/fync dwyieithog sydd rywsut neu’i gilydd yn plethu’n ardderchog. Dechreua’r albwm gyda ‘Mynd Yn Nôl’, sy’n hiraethu am y gorffennol; “Yr oll sydd ar goll yw’r cynulleidfa”. Rhywbeth y gall pawb sy’n methu gigs uniaethu ag o. Mae’r defnydd o Grandmaster Flash ac anthemau hiphop fel ‘Sound of da Police’ yn plethu ac yn creu’r arddull unigryw o gerddoriaeth sy’n dilyn. Mae Mr Phormula yn rapio lot am broses o greu cerddoriaeth, ac yn hoff iawn o ddefnyddio cytsain galed ym marddoniaeth y traciau. Mae ochr arall i’r albwm mewn caneuon fel ‘More to This’ a ‘Dyddiau’ sydd wir angen yn y sin. Mae’r sampl o “this is nothing more than populist propaganda” yn cyfleu bod llawer yng Nghymru wedi cael ei anghofio, ac eto’n plethu hyn gydag edrych yn ôl; “Dim byd arall i wneud heblaw creu twrw”. Mae themâu cadarn yn y caneuon fel pwysigrwydd undeb mewn cymunedau a’r angen i sefyll fyny a brwydro am lais. Mae’r curiadau eu hunain yn hawdd iawn i ddawnsio iddynt. Mae tair cân yn sefyll allan; ‘Tiwns’, ‘Normal Newydd’ a ‘Dyddiau’. Mae ‘Tiwns’ yn defnyddio lleisiau llawer o bobl, elfen arall o gerddoriaeth Mr Phormula, sy’n creu cerddoriaeth yn defnyddio’r llais fel offeryn, tebyg iawn i Kanye West, ac mae hyn yn creu teimlad o gymuned eto. Mae coegni ‘Normal Newydd’ yn ddiddorol, gyda “Sgena’im masg …. Mae rhy hwyr ’wan dwi’n byw y normal newydd” ochr yn ochr â Lleuwen yn canu “popeth yn iawn” fel ryw llais yn mynd rownd dy ben yn gor feddwl sefyllfaoedd yn yr amser od yma. Tri gair: egniol, buddiol, class! Gwrandewch nawr! Dafydd Hedd\nA i Z EP Datblygu\nMae’r EP hwn yn gyffrous yn yr hyn a all deimlo fel amser diflas. Mae’n rhagflas gwych o hanfod sain Datblygu. Mae ‘A i Z’ yn dod â thiwn dywyll gyda geiriau amserol. Mae’r curiad ailadroddus a phwyllog yn cyferbynnu ag arddull leisiol y trac. Mae’r geiriau’n nodweddiadol banal ond ingol, y Datblygu yr ydym i gyd wedi dod i’w hadnabod a’u caru. Os caewch eich llygaid, gallwch ddychmygu hon fel anthem i’n hieuenctid Cymreig edgy. Daw ‘Bwrlwm Bro’ â naws hiphop gothig i’r EP ac os ydych chi’n meddwl bod hynny’n wrthddywediad yna rwy’n eich herio i wrando. Mae’r gwrandäwr yn teithio ymhellach i’r byd rhyfedd hwn y mae Edwards a Morgan wedi’i greu. Tra bo’r sain yn somber, mae’r geiriau’n teimlo’n gyfarwydd ac yn berthnasol i’n byd. Mae’r EP hwn yn chwarae ar y rhaniad hwnnw o realiti a all ganiatáu i’r gwrandäwr freuddwydio am fyd arall wrth barhau i gael ei angori i’r un hwn. Recordiad byw yw’r trac olaf, un cyngerdd soffa ddyfodolaidd. Gan ddechrau gyda ‘Nid Chwiwgi Pwdin Gwaed’ yna symud ymlaen i ‘Pwynt, ‘Sai yn gwenu o dan bysiau nawr!’, ‘Problem Yw Bywyd’, caneuon clasurol sy’n aml yn cael ei hanwybyddu ac yn rhoi cyddestun i’r EP. Er y bydd y caneuon yn gyfarwydd i’r mwyafrif, mae’r set fyw hon yn talu teyrnged i naws yr EP. Byddwn yn argymell yr EP hwn i unrhyw un sydd am gael blas ar Datblygu mewn cyddestun modern. Leena Farhat\nMae pobl fel fi sydd wedi “mynd i Gaerdydd” yn gallu mynd yn reit amddiffynnol am y peth felly ni fydd trac agoriadol y casgliad hwn, ‘Pawb di Mynd i Gaerdydd’ ar ddant pawb ond mae’n braf gweld artist sydd yn fodlon tynnu blewyn o ambell drwyn! Albwm am Aberystwyth yw hwn. Cadarnheir hynny gyda’r ail drac, ‘Elvis Rock’ a’i ystyr ddwbl. Gellir dehongli’r gân roc ysgafn yma fel teyrnged i’r “Brenin” o Memphis ond bydd y rhan\nMas o Ma Eädyth X Izzy Rabey\nMas Carwyn Ellis & Rio 18 “Ond daw’r heulwen unrhyw funud nawr” yw’r geiriau yr ydym i gyd angen eu clywed ar hyn o bryd. Yn dilyn blwyddyn gachu, mae’r anthem o obaith, ‘Ar Ôl Y Glaw’, yn cynnig chwistrelliad calonogol fel brechlyn i’r brên. Dyma ffordd berffaith o agor ail albwm Carwyn Ellis & Rio 18 ac mae rhywun yn cael y sicrwydd hwnnw’n syth eu bod yn gwrando ar gasgliad o safon uchel eto. Yn debyg i’r albwm cyntaf, Joia!, mae Mas yn llwyddo i’ch trawsblannu i rywle arall gyda phob trac, ac nid yn unig i Frasil bob tro. Mae ‘Cwcan’ yn fy ngwneud i fod eisiau anelu am y gegin, ac roeddwn i wirioneddol yn meddwl fy mod i mewn rhyw fath o car chase dramatig wrth wrando ar ‘Golau Glas’. Mae llais melfedaidd di ymdrech Carwyn yn arf amlwg, mi fyswn i ddigon hapus yn gwrando arno’n darllen amserlen bws. Ond ei ddawn arbennig yw creu’r awyrgylch perffaith i’r llais hwnnw. Mae’n gerddor gwych ac mae’n amgylchynu ei hun gyda cherddorion gwych, a gyda’i gilydd maent yn llwyddo i greu’r cerbyd perffaith i’w dannau lleisiol. Ac, o, mae’r daith yn un esmwyth. Pe bai rhywun yn chwilio am feirniadaeth o stwff Carwyn yn y gorffennol, efallai mai diffyg dyfnder y geiriau hynny a fyddai honno. Gellir, wedi’r cwbl, gamgymryd symlrwydd am ddiffyg sylwedd. Yn sicr, nid yw hynny’n wir am y casgliad hwn. Mae caneuon fel ‘Dwfn’ a ‘Hedyn Ar Y Gwynt’ yn ymdrin â phynciau dwys fel newid hinsawdd a mudo o ardaloedd gwledig. Ac mae’r caneuon hyn yn chwarae gyda’ch emosiynau. Er bod y testun yn dwysáu, mae’r gerddoriaeth yn aml yn aros yn nodweddiadol o brydferth a llon, gyda’r pop Lladin Americanaidd yn byrlymu. Yn ‘Dwyn Dŵr’ er enghraifft fe gewch bwl o euogrwydd wrth ddal eich hun yn RH dawnsio i gyfeiliant stori drist sydd yr un mor gyfarwydd yn GWR AID hanes Cymru ag yr ydi hi yn hanes modern Brasil. AND O Record aruthrol arall gan un o’n sêr disgleiriaf. Gwilym Dwyfor\nfwyaf ohonom yn deall mai mawlgan i garreg eiconig ar ochr yr A44 yw hi! Mae “Hoffi Coffi” i fyny yna efo “cwtsh” fel un o’r termau Cymraeg sydd yn troi arna’i fwyaf ond dwi’n meddwl mai dychan cynnil sydd wrth wraidd defnydd Bwca o’r geiriau yn y gân, ‘Hoffi Coffi’. Ceir sylwadau deifiol ar gymdeithas fodern a’i dibyniaeth ar y cyfryngau cymdeithasol ynddi. Daw prawf pellach o allu dychanol Steff yn y gân nesaf, ‘Lan yn y Gen’ sydd yn llawn tynnu coes diniwed o gymdeithas academaidd Aberystwyth. Pwysleisia’r\nddwy gân yma amrywiaeth arddull y casgliad hefyd, o sacs jazzy ‘Hoffi Coffi’ i organ geg bluesy ‘Lan yn y Gen’. Casgliad cysyniadol sydd yma heb os ond nid darlun arwynebol o Aberystwyth a’r ardal ehangach a geir. Nid disgrifiadau diflas o leoliadau neu bobl na fydd neb arall yn eu hadnabod sydd yma ond yn hytrach cipolwg ar fywyd yr ardal. Mae ‘Cân y Trefnwyr’ a ‘Tregaron’ a ‘Hiraeth Fydd (701)’ yn perthyn i Geredigion ond mae’r profiadau sydd ynglwm â nhw’n berthnasol i sawl lle arall a dyna a ddylai alluogi cynulleidfa ehangach uniaethu gyda Bwca. Gwilym Dwyfor yselar.cymru\nMai:2 Georgia Ruth\nI lawer, cynigodd trydydd albwm Georgia Ruth belydryn o olau gwanwynol i’w tywys trwy dywyllwch y flwyddyn ddiwethaf. Gyda Mai:2, Georgia sy’n hau’r alawon, ac yn nwylo crefftus Gwenno, Quodega, Accü a Cotton Wolf y maent yn blaguro ac yn ehangu ar ddelweddau natur, gan roi haen arall o bersbectif i’r gerddoriaeth. Mae’r ail-ddychmygion yn dathlu dawn amrwd Georgia i fwrw ei henaid ar ei chaneuon. Canolbwynt bob un ydy llais breuddwydiol y gantores, gan gymryd ei halawon ysgafn i awyrgylch awyrol electronig. Mae Quodega yn manteisio ar yr ysgafnder hwnnw gydag ‘In Bloom’, gan ddefnyddio’r llais fel addurniad offerynnol. Caiff alaw wreiddiol y trac ei ddisodli’n llwyr gan harmonïau cefndirol Georgia, gan\ndroi ein dealltwriaeth wreiddiol o’r gân ben i waered yn gampus. Dewisa Gwenno waredu ar gyfeiliant traddodiadol ‘Terracotta’, cyn ail-groesawu plicio cyfarwydd y delyn tua diwedd y trac i gyd-blethu cryfderau unigryw Georgia a hithau. Mae Accü hefyd yn symud genre ‘Cosmos’ yn fwy i’w thir cyffredin o guriadau dirdynedig a bas cryf. Braf fyddai gweld Cotton Wolf yn datblygu eu dehongliad nhw o ‘Madryn’ hyd yn oed ymhellach, am fod y trac yn adeiladu cyffro, dim ond i orffen ychydig cyn cyrraedd pen ei daith. Er hynny, dyma EP cryf sy’n arddangos hyblygrwydd rhyfeddol cerddoriaeth Georgia, tra hefyd yn ddathliad hyderus o wawr electronig presennol y sin. Tegwen Bruce-Deans\nPaid Troi ’Nôl Daf Jones\nDim ond Dieithryn EP Lisa Pedrick Pleser oedd gwrando ar Dim Ond Dieithryn, casgliad o bum cân wedi ei ryddhau ar Recordiau Rumble flwyddyn ddiwethaf. Mae’r gân agoriadol, ‘Ti yw fy Seren’, yn bendant yn disgyn i mewn i gategori pop amgen hefo naws blues iddi hi, awgryma’r gwaith gitâr hynny. Mae’n agoriad braf a hamddenol i’r EP. Cafodd y gân ei rhyddhau fel un o dair sengl cyn i’r EP llawn gael ei ryddhau. ‘Sunshine’ yw’r ail gân, yn cadw’r naws hamddenol o’r trac agoriadol. Mae’r cyfuniad o lais Lisa, y piano a’r gitâr acwstig yn cyfuno’n effeithiol i greu trac prydferth. Mae ‘ICARUS’ (un o’r senglau eraill) yn parhau ar yr un trywydd ond yn cymysgu pethau trwy godi tempo yn ystod cytgan fachog i roi ongl wahanol i’r gwrandawr. Daw mwy o newid cyfeiriad yn ‘Fel yr Hydd’, trac piano swynol. Yma, llais Lisa sydd yn cael ei amlygu’n effeithiol. Yn cloi’r EP mae’r teitl-drac, ‘Dim ond Dieithryn’. Ceir nodau cyfeillgar piano trwy gydol y gân tra adeiladai’r gitâr i greu anthem gref i gloi’r casgliad. Mae Dim Ond Dieithryn EP yn dangos cysondeb ac mae’n siŵr o fod yn llwyddiant mawr i Lisa. Daf Jones\nOs mai pop roc hawdd gwrando arno yw eich petha’, Paid Troi ’Nôl yw’r albwm i chi. Mae’n agor gyda’r egniol ‘Diffodd y Swits’ a’i riffs gitâr hynod fachog. Efallai fod y teimlad catchy yma’n deillio o’r ffaith mai dyma’r sengl gyntaf i’w rhyddhau oddi ar yr albwm, nôl ym mis Medi. Mae’r un teimlad cyfarwydd yn perthyn i ‘Sbardun’ sydd allan ers mis Tachwedd. Arafa pethau gyda ‘Tafliad Carreg’ gan roi brêc bach neis i ni a digwydda’r un peth tua chanol y casgliad gyda ‘Trysor’, sy’n dangos fod yma artist sydd wedi meddwl am strwythur yr albwm. Ond mae Jones ar ei orau pan mae’r curiadau’n cyflymu, fel y profa ‘Cysgodion’, sydd yn gartref i un o riffs gorau’r record. Mae’n gitarydd crefftus heb os.\nDiffyg Lastigband Mae’n debyg bod Lastigband bellach wedi troi’n ddiweddar o fod yn fand i fod yn brosiect unigol Gethin Davies, sef drymiwr Sen Segur gynt. Ac efallai bod hynny’n briodol – gyda Gethin yn amlwg yn brif egni’r prosiect, dwi’n cael y teimlad rywsut nad oedd Lastigband erioed yn hollol gyfforddus fel ‘band’. Ac o bosib hefyd, gan ystyried y flwyddyn rydyn ni wedi’i wynebu, bod gweithio ar ben ei hun wedi rhoi ryddid i’r cerddor fynd ati i recordio a rhyddhau’r EP\nMae ‘Glaw’ yn cynnwys y clasur “chwarae gyda’r weiarles, signal yma’n hoples”, sydd ddim yn mynd i ennill unrhyw gadeiriau ond yn gofiadwy serch hynny! Mae’r geiriau reit dda ar y cyfan er nad ydynt yn torri unrhyw dir newydd nag yn datgan unrhyw wirioneddau mawr. O’r caneuon arafach, ‘Darganfod y Teimlad’ yw’r orau gen i. Yn bum munud o hyd, dyma faled go iawn gyda geiriau teimladwy a chyfeiliant yn adeiladu’n bwrpasol. Dwi’n edmygu unrhyw un sydd yn datblygu dilyniant a rhyddhau deunydd ei hun heb o angenrheidrwydd fod yn un o’r artistiaid ffasiynol hynny sydd yn cael lot o sylw gan y cyfryngau. Dwi’n siŵr y gwnaiff yr albwm yma yn dda i Daf efo’i braidd craidd a phob lwc iddo. Gwilym Dwyfor\nnewydd yma. Yr un naws pop seicadelig diog sydd i’r casgliad newydd ag oedd ar draciau blaenorol y grŵp yn y bôn, ond heb y gitars! Mae’r sŵn ar ‘Bela’ a ‘Dim Diffyg’ yn llawer mwy minimalistig ac electronig na’r hyn glywsom ni ar ganeuon fel ‘Jelo’ a ‘Rhedeg’ o’r EP diwethaf, Torpido. O’r herwydd mae caneuon y casgliad byr yma fel petaen nhw’n llifo’n esmwyth o un i’r llall heb i chi sylwi bron. Nid record i fownsio rownd y gegin iddo’n sicr, ond jyst y boi i gicio nôl ar y soffa ac ymlacio iddo ar bnawn Sul. Iawn n’ai. Owain Schiavone\nYmaelodwch â’r Clwb Ydach chi’n aelod o Glwb Selar eto? Os felly, pam ddim! BETH YN UNION YDY CLWB SELAR DWI’N CLYWED RHAI’N HOLI? Wel, mae o’n gyfle i chi gefnogi’r gwaith mae’r Selar yn gwneud yn y cylchgrawn (rhad ac am ddim) yma, ar ein gwefan selar.cymru, ac i hyrwyddo cerddoriaeth Gymraeg gyfoes trwy gydol y flwyddyn.\nBETH SYDD YNDDI I CHI? Yn syml iawn – llwyth o bethau cerddorol ecsgliwsif gwych gan Y Selar! Gan ddibynnu ar eich lefel aelodaeth, byddwch yn derbyn anrhegion arbennig a chynigion ecsgliwsif yn rheolaidd trwy’r flwyddyn.\nAm ddim ond £5 y flwyddyn gallwch ddod yn ‘Roadie’ a derbyn copi o’r cylchgrawn print trwy’r post bob tro, ynghyd â chylchlythyr misol Clwb Selar gyda chynigion gan Y Selar a’n ffrindiau yn y sin. Neu beth am fod yn ‘Gitarydd Blaen’ am ddim ond £30 y flwyddyn a chael y pethau yma ynghyd ag anrhegion hael fel crys T, copi o flwyddlyfr Y Selar, anrheg Nadolig a chopi o’n record feinyl aml-gyfrannog cyfyngedig. Isio gwybod mwy neu ymaelodi â’r Clwb? Ewch draw i gael cip ar yr holl lefelau aelodaeth ar wefan Y Selar.\nPrint llun ecsgliwsif Eädyth gan @sionmun – anrheg aelodau premiwm Clwb Selar gyda’r rhifyn yma.\nMae rhai o enwau mwyaf y Sîn Roc Gymraeg wedi astudio Lefel A yn ein colegau ni. C\nAnweledig Swnami Yws Gwynedd Patrobas Cowbois Rhos Botwnnog Frizbee Gwibdaith Hen Frân\nGWNEWCH GAIS! www.gllm.ac.uk Prifysgol Abertawe - Hysbyseb Selar IONAWR 2021 gyda 3mm bleed.pdf\nCadw le ar ein Diwrnod Agored Rhithwir\nFFRAMWAITH RHAGORIAETH & DEILLIANNAU MYFYRWYR (Y dyfarniad uchaf am Ragoriaeth Addysgu ym mhrifysgolion y DU)\nY Selar - Mawrth 2021\nRhifyn Mawrth 2021 o gylchgrawn cerddoriaeth Gymraeg gyfoes Y Selar. Mae'r rhifyn yn cynnwys: - Cyfweliad gydag Eädyth am ei blwyddyn brysur, Sgwrs Sydyn gyda Bwca, tudalennau Gwobrau'r Selar a 10 Uchaf Albyms 2020, Colofnau gwadd gan Huw Stephens a Sarah Wynn Griffiths, Laurah Nunez o She's Got Spies, Adolygiadau a llawer mwy!


15 | Tachwedd | 2018 | blogiadur\nArchif Dyddiol: 15 Tachwedd 2018\nfel y moroedd : hanner y swper\nCyhoeddwyd ar 15 Tachwedd 2018 gan Emma Reese\t(rss)\nDw i a’r gŵr yn cael fy hoff saig i swper heno, sef y gweddill o’r bwyd a goginiais y diwrnod blaen. Mae hyn yn golygu nad oes angen coginio swper arna’ i heddiw. Er fy mod i’n mwynhau coginio pethau iachus i mi a’r gŵr, mae’n braf cael hoe fach o dro … Parhau i ddarllen →


VIN: 3VWL17AJ5GM326343 Stock: U8469\nCARFAX One-Owner. Clean CARFAX. Gray 2016 Volkswagen Jetta 1.8T SEL FWD 6-Speed Automatic with Tiptronic 1.8L I4 TurbochargedRecent Arrival! 25/36 City/Highway MPG.........NEVER ANY ADDITIONAL PREP OR DEALER FEES!!!!!!!!!


Sale Price Rs. 3285.00\nSale Price Rs. 2695.00\nladies gadgets glam phone fancy phones ladies gadgets sales India sales India colorful mobile phones Apple ibook 14'' room monitoring lamp ipod shuffle Ipod for girls fancy phones India ear candy Bluetooth apple ipod nano India pore cleanser with mist blackberry pearl India buy blackberry pearl apple ibook g4 12 inch nokia 7280 sale Panasonic pore cleanser Gadgets for ladies ibook notebook 14'' spy lamps apple ibook macbook white ladies phones best deals on apple ibook Motorola mobile phones